CELEX: 32019R0687
Language: bg
Date: 2019-05-02 00:00:00
Title: Регламент за изпълнение (ЕС) 2019/687 на Комисията от 2 май 2019 година за налагане на окончателно антидъмпингово мито върху вноса на някои стоманени продукти с органично покритие с произход от Китайската народна република вследствие на преглед с оглед изтичане на срока на действие съгласно член 11, параграф 2 от Регламент (ЕС) 2016/1036 на Европейския парламент и на Съвета

3.5.2019   
               
               
                  BG
               
               
                  Официален вестник на Европейския съюз
               
               
                  L 116/5
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/687 НА КОМИСИЯТА
         от 2 май 2019 година
         за налагане на окончателно антидъмпингово мито върху вноса на някои стоманени продукти с органично покритие с произход от Китайската народна република вследствие на преглед с оглед изтичане на срока на действие съгласно член 11, параграф 2 от Регламент (ЕС) 2016/1036 на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 11, параграф 2 от него,
         като има предвид, че:
         1.   ПРОЦЕДУРА
         
         1.1.   Действащи мерки
         
         
                     (1)
                  
                  
                     Със своя Регламент за изпълнение (ЕС) № 214/2013 (2) Съветът наложи окончателно антидъмпингово мито върху вноса на някои стоманени продукти с органично покритие с произход от Китайската народна република („Китай“, „КНР“ или „разглежданата държава“). Действащите понастоящем антидъмпингови мита варират от 0 % до 26,1 % („първоначалните мерки“). Разследването, което доведе до налагането на първоначалните мерки, се нарича по-долу „първоначалното разследване“.
                  
               
                     (2)
                  
                  
                     Със своя Регламент за изпълнение (ЕС) № 215/2013 (3) Съветът наложи изравнително мито върху вноса на някои стоманени продукти с органично покритие с произход от Китай. Действащите понастоящем изравнителни мита варират от 13,7 % до 44,7 %.
                  
               
                     (3)
                  
                  
                     Равнището на комбинираните мита варира от 13,7 % до 58,3 %.
                  
               1.2.   Започване на преглед с оглед изтичане на срока на действие на мерките
         
         
                     (4)
                  
                  
                     След като се публикува известието за предстоящото изтичане на действащите антидъмпингови мерки (4), на 13 декември 2017 г. Комисията получи искане за започване на преглед с оглед изтичане на срока на действие на тези мерки съгласно член 11, параграф 2 от основния регламент. Искането бе подадено от Европейското сдружение на производителите на стомана (EUROFER) от името на производители, които представляват над 70 % от общото производство на Съюза на някои стоманени продукти с органично покритие („заявителя“). Като основание за искането е изтъкната вероятността изтичането на срока на действие на окончателните антидъмпингови мерки да доведе до повторно възникване на дъмпинга и вредата от него за промишлеността на Съюза.
                  
               
                     (5)
                  
                  
                     На 14 март 2018 г. Комисията обяви с известие, публикувано в Официален вестник на Европейския съюз (5) („известието за започване на преглед“), започването на преглед с оглед изтичане на срока на действие на антидъмпинговите мерки съгласно член 11, параграф 2 от основния регламент.
                  
               
                     (6)
                  
                  
                     С известие, публикувано в Официален вестник на Европейския съюз на 14 март 2018 г. (6), Комисията също така обяви започването на преглед с оглед изтичане на срока на действие съгласно член 18 от Регламент (ЕС) 2016/1037 на Европейския парламент и на Съвета (7) на окончателните изравнителни мерки, действащи по отношение на разглеждания продукт с произход от Китай.
                  
               1.3.   Разследване
         
         1.3.1.   Разследван период в рамките на прегледа и разглеждан период
         
         
                     (7)
                  
                  
                     Разследването относно продължаването или повторното възникване на дъмпинга обхвана периода от 1 януари 2017 г. до 31 декември 2017 г. („разследван период в рамките на прегледа“ или „РПП“). Прегледът на тенденциите от значение за оценката на вероятността за продължаване или повторно възникване на вредата обхвана периода от 1 януари 2014 г. до края на разследвания период в рамките на прегледа („разглеждания период“).
                  
               1.3.2.   Заинтересовани страни
         
         
                     (8)
                  
                  
                     В известието за започване на преглед Комисията прикани всички заинтересовани страни да вземат участие в разследването. Освен това Комисията официално информира следните страни за започването на прегледа с оглед изтичане на срока на действие на мерките: заявителя, известните производители в Съюза и съответните им асоциации, известните производители износители от Китай, известните несвързани вносители в Съюза, несвързаните ползватели в Съюза, за които се знае, че са засегнати, както и органите на държавата износител.
                  
               
                     (9)
                  
                  
                     Всички заинтересовани страни бяха приканени да изразят становище, да представят информация и да осигурят подкрепящи доказателства в сроковете, определени в известието за започване на преглед. На заинтересованите страни също така бе предоставена възможност да подадат писмено искане да бъдат изслушани от службите на Комисията, на които е възложено разследването, и/или от служителя по изслушванията при търговските процедури.
                  
               1.3.3.   Изготвяне на извадка
         
         
                     (10)
                  
                  
                     В известието за започване на преглед Комисията посочи, че може да изготви извадка от заинтересованите страни в съответствие с член 17 от основния регламент.
                  
               1.3.3.1.   Изготвяне на извадка от производители от Съюза
         
                     (11)
                  
                  
                     В известието за започване на преглед Комисията посочи, че е изготвила временна извадка от производители от Съюза в съответствие с член 17, параграф 1 от основния регламент. Преди започването на прегледа 21 производители от Съюза предоставиха исканата информация за избор на извадката и изразиха желание да съдействат на Комисията. Въз основа на това Комисията временно избра извадка от трима производители, които бяха определени за представителни за промишлеността на Съюза по отношение на обема на производството и продажбите на сходния продукт в Съюза. Включените в извадката производители от Съюза съставляват 28 % от изчисленото общо производство на промишлеността на Съюза и 27 % от общия обем на продажбите на промишлеността на Съюза за несвързани клиенти в Съюза през разследвания период в рамките на прегледа. Комисията прикани заинтересованите страни да представят коментари по временната извадка. Не бяха получени коментари и поради това временната извадка бе потвърдена. Тя бе счетена за представителна за промишлеността на Съюза.
                  
               1.3.3.2.   Изготвяне на извадка от вносители
         
                     (12)
                  
                  
                     В искането за започване на преглед с оглед изтичане на срока на действие на мерките бяха посочени девет несвързани вносители, които бяха приканени да предоставят информация за извадката. Нито един от тях не откликна.
                  
               1.3.3.3.   Изготвяне на извадка от производители износители в Китай
         
                     (13)
                  
                  
                     За да реши дали е необходимо изготвянето на извадка и — ако да — да избере такава извадка, Комисията поиска от всички известни производители износители в Китай да предоставят информацията, посочена в известието за започване на преглед. Освен това Комисията се обърна към мисията на Китайската народна република в Европейския съюз с молба да посочи и/или да се свърже с други производители износители, които е възможно да проявят интерес към участие в разследването.
                  
               
                     (14)
                  
                  
                     Двама производители износители представиха отговори на формуляра за избор на извадката, но нито един от тях не е производител на стоманени продукти с органично покритие, както е посочено в известието за започване на преглед. Трети производител износител заяви интереса си шест седмици след крайния срок за отговори на формуляра за избор на извадката. Този производител износител получи статут на заинтересована страна, но бе счетен за неоказал съдействие, тъй като нито отговори на формуляра за избор на извадката, нито направи опит да отговори на въпросника за производители износители.
                  
               
                     (15)
                  
                  
                     Поради това се счита, че производителите износители в Китай не са оказали съдействие.
                  
               1.3.4.   Въпросници и контролни посещения
         
         
                     (16)
                  
                  
                     Комисията изпрати въпросници на тримата включени в извадката производители от Съюза, на заявителя и на правителството на Китай (ПК). Отговори на въпросниците бяха получени от тримата производители от Съюза, включени в извадката, и от заявителя.
                  
               
                     (17)
                  
                  
                     Комисията провери цялата информация, която сметна за необходима за определяне на вероятността от продължаване или повторно възникване на дъмпинга и на вредата, както и на интереса на Съюза. Бяха проведени контролни посещения на място на следните заинтересовани страни:
                     
                                 а)
                              
                              
                                 производители от Съюза:
                                 
                                             —
                                          
                                          
                                             ArcelorMittal Belgium, Белгия,
                                          
                                       
                                             —
                                          
                                          
                                             Marcegaglia Carbon Steel Spa, Италия,
                                          
                                       
                                             —
                                          
                                          
                                             Tata Steel Maubeuge SA, Франция;
                                          
                                       
                           
                                 б)
                              
                              
                                 сдружение на производители от Съюза:
                                 
                                             —
                                          
                                          
                                             EUROFER, Белгия.
                                          
                                       
                           
               1.3.5.   Процедура за определяне на нормалната стойност съгласно член 2, параграф 6а от основния регламент
         
         
                     (18)
                  
                  
                     С оглед на съществуването на достатъчно налични доказателства при започването на разследването, които показват наличието на значителни нарушения по смисъла на член 2, параграф 6а, буква б) от основния регламент, Комисията счете за целесъобразно да започне разследването на основание член 2, параграф 6а от основния регламент.
                  
               
                     (19)
                  
                  
                     Съответно, с цел да събере необходимата информация за евентуалното прилагане на член 2, параграф 6а от основния регламент, в известието за започване на преглед Комисията прикани всички производители износители от разглежданата държава да предоставят информацията, поискана в приложение III към известието за започване на преглед относно суровините, използвани за производството на продукта, предмет на прегледа. Двамата производители износители, които представиха отговори на формуляра за избор на извадката, предоставиха и информацията, поискана в приложение III. Тъй като те не са производители на продукта, предмет на прегледа, се счита, че не са получени отговори, които са свързани с този продукт.
                  
               
                     (20)
                  
                  
                     С цел да получи информацията, която смята за необходима за разследването относно твърденията за значителни нарушения по смисъла на член 2, параграф 6а, буква б) от основния регламент, Комисията изпрати въпросник и на ПК. Отговор от ПК не беше получен.
                  
               
                     (21)
                  
                  
                     В известието за започване на преглед Комисията също така прикани всички заинтересовани страни да изложат становищата си, да представят информация и да осигурят доказателства по отношение на целесъобразността на прилагането на член 2, параграф 6а от основния регламент в срок от 37 дни от датата на публикуване на това известие в Официален вестник на Европейския съюз. Не бяха получени становища, информация или допълнителни доказателства в това отношение от страна на ПК или на производителите износители.
                  
               
                     (22)
                  
                  
                     В известието за започване на преглед Комисията също така уточни, че с оглед на наличните доказателства може да се наложи да бъде избрана подходяща представителна държава съгласно член 2, параграф 6а, буква а) от основния регламент с цел определяне на нормалната стойност въз основа на цени или референтни стойности без нарушения.
                  
               
                     (23)
                  
                  
                     На 13 април 2018 г. Комисията публикува първата бележка към досието („бележката от 13 април 2018 г.“) (8), в която поиска становища от заинтересованите страни относно съответните източници, които могат да се ползват от нея за определяне на нормалната стойност в съответствие с член 2, параграф 6а, буква д), второ тире от основния регламент. В тази бележка Комисията представи списък на всички производствени фактори, като например материали, енергия и труд, използвани от производителите износители в производството на продукта, предмет на прегледа. Освен това въз основа на критериите за определяне на цени или референтни стойности без нарушения Комисията посочи шест възможни представителни държави: Аржентина, Колумбия, Малайзия, Мексико, Тайланд и Южна Африка.
                  
               
                     (24)
                  
                  
                     Комисията даде възможност на всички заинтересовани страни да представят коментари. Такива бяха получени само от заявителя. Нито органите на разглежданата държава, нито някой от производителите износители представиха коментари.
                  
               
                     (25)
                  
                  
                     Комисията разгледа коментарите, получени от заявителя по отношение на бележката от 13 април 2018 г., във втора бележка от 3 юли 2018 г. относно източниците, които могат да се ползват за определяне на нормалната стойност („бележката от 3 юли 2018 г.“) (9). Комисията също така утвърди списъка на производствените фактори и заключи, че на този етап Мексико е най-подходящата представителна държава съгласно член 2, параграф 6а, буква а), първо тире от основния регламент. Комисията прикани заинтересованите страни да представят коментари. Такива бяха получени само от заявителя. Тези коментари са взети под внимание в настоящия регламент.
                  
               1.3.6.   Последваща процедура
         
         
                     (26)
                  
                  
                     На 22 февруари 2019 г. Комисията разгласи основните факти и съображения, въз основа на които възнамерява да наложи антидъмпингови мита („окончателното разгласяване“). На всички страни бе даден срок, в който да представят своите коментари във връзка с разгласените факти и съображения.
                  
               
                     (27)
                  
                  
                     Никоя от страните не представи коментари по окончателното разгласяване.
                  
               2.   РАЗГЛЕЖДАН ПРОДУКТ И СХОДЕН ПPОДУКТ
         
         2.1.   Разглеждан продукт
         
         
                     (28)
                  
                  
                     Разглежданият продукт в настоящия преглед с оглед изтичане на срока на действие мерките е същият като този при първоначалното разследване, т.е. някои стоманени продукти с органично покритие, а именно плосковалцувани продукти от нелегирана или легирана стомана (с изключение на неръждаема стомана), които са боядисани, лакирани или покрити с пластмаса поне от едната страна, с изключение на т.нар. плоскости тип „сандвич“ от вида, който се използва в строителството и се състои от два външни метални листа с притисната между тях стабилизираща сърцевина от изолиращ материал, с изключение на продуктите със завършващо покритие от цинков прах (богата на цинк боя с тегловно съдържание на цинк 70 % или повече) и с изключение на продуктите със стоманен лист с метално покритие от хром и калай; класирани понастоящем в кодове по КН ex 7210 70 80, ex 7212 40 80, ex 7225 99 00, ex 7226 99 70 (кодове по ТАРИК 7210708011, 7210708091, 7212408001, 7212408021, 7212408091, 7225990011, 7225990091, 7226997011 и 7226997091) и с произход от Китай („продуктът, предмет на преглед“ или „СПОП“).
                  
               
                     (29)
                  
                  
                     Продуктът, предмет на прегледа, се получава чрез нанасяне на органично покритие върху плосковалцувани стоманени продукти. Органичното покритие осигурява защита и придава естетически и функционални свойства на стоманените продукти.
                  
               
                     (30)
                  
                  
                     СПОП се използват главно в строителния сектор и за по-нататъшна преработка в продукти, използвани в строителството. Прилага се също в производството на домакински уреди.
                  
               2.2.   Сходен продукт
         
         
                     (31)
                  
                  
                     Нито една заинтересована страна не представи коментари относно сходния продукт. Следователно, както беше установено при първоначалното разследване, при това разследване в рамките на прегледа с оглед изтичане на срока на действие на мерките бе потвърдено, че продуктът, произведен и продаван на вътрешния пазар в Китай и Мексико като представителна държава, и продуктът, произвеждан и продаван в Съюза от производителите от Съюза, имат еднакви основни физически и технически характеристики и крайни приложения. Поради това те се считат за сходни продукти по смисъла на член 1, параграф 4 от основния регламент.
                  
               3.   ВЕРОЯТНОСТ ОТ ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ДЪМПИНГА
         
         3.1.   Предварителни забележки
         
         
                     (32)
                  
                  
                     В съответствие с член 11, параграф 2 от основния регламент Комисията проучи доколко е вероятно изтичането на срока на действие на мерките да доведе до продължаване или до повторно възникване на дъмпинга от КНР.
                  
               
                     (33)
                  
                  
                     Както бе посочено в съображение 15, никой от китайските производители износители не оказа съдействие при разследването. Производителите износители не представиха отговори на въпросника, в това число информация за експортните цени и разходи, цените и разходите на вътрешния пазар, капацитета, производството, инвестициите и други. Освен това ПК и производителите износители не разгледаха доказателствата по досието, в това число Работния документ на службите на Комисията относно значителни нарушения в икономиката на Китайската народна република за целите на разследване за търговска защита (10) („доклада“) и допълнителните доказателства, предоставени от заявителя, които показват, че гореспоменатите цени и разходи са били повлияни от значителна държавна намеса. Поради това се наложи Комисията да използва наличните факти в съответствие с член 18 от основния регламент.
                  
               
                     (34)
                  
                  
                     Комисията уведоми китайските органи и третия производител износител, споменат в съображение 14, относно прилагането на член 18, параграф 1 от основния регламент, като им даде възможност да представят коментари. Комисията не получи никакви коментари.
                  
               
                     (35)
                  
                  
                     Въз основа на гореизложеното, в съответствие с член 18, параграф 1 от основния регламент, констатациите във връзка с вероятността от продължаване или повторно възникване на дъмпинга, както е описан по-долу, се основават на наличните факти, по-специално на информацията в искането за преглед с оглед изтичане на срока на действие на мерките, на представените от заинтересованите страни становища и на статистическата информация, достъпна в базата данни по член 14, параграф 6.
                  
               3.2.   Продължаване на дъмпинга на вноса през разследвания период в рамките на прегледа
         
         
                     (36)
                  
                  
                     През разследвания период в рамките на прегледа статистическата информация от базата данни по член 14, параграф 6 показва, че в Съюза е внесен малък обем СПОП от КНР, чийто размер възлиза на 6 338 тона или 0,1 % от общото потребление на Съюза. Въпреки това СПОП са внесени в 16 държави членки, като вносът се разпределя през целия разследван период в рамките на прегледа. Следователно Комисията заключи, че действителният внос през разследвания период в рамките на прегледа е представителен и съответно проучи дали през същия период дъмпингът е продължил.
                  
               3.2.1.   Нормална стойност
         
         
                     (37)
                  
                  
                     Съгласно член 2, параграф 1 от основния регламент, „нормалната стойност се основава обикновено на реално платената или подлежаща на плащане цена от независими купувачи в страната на износа“.
                  
               
                     (38)
                  
                  
                     Съгласно член 2, параграф 6а, буква а) от основния регламент обаче „(в) случай че […] бъде определено, че е нецелесъобразно да се използват цените и разходите на вътрешния пазар на страната на износа поради съществуването в тази държава на значителни нарушения по смисъла на буква б), нормалната стойност се формира на основата на разходи за производство и продажба, отразяващи цени или референтни стойности без нарушения“ и „включва неизкривени и разумни административни разходи, разходи за продажба и общи разходи, и реализиране на печалба“. Както е обяснено по-долу, в рамките на настоящото разследване Комисията заключи, че въз основа на наличните доказателства и предвид липсата на съдействие от страна на ПК и производителите износители е целесъобразно прилагането на член 2, параграф 6а от основния регламент.
                  
               3.2.2.   Наличие на значителни нарушения
         
         3.2.2.1.   Въведение
         
                     (39)
                  
                  
                     Съгласно определението в член 2, параграф 6а, буква б) от основния регламент „значителни нарушения са нарушенията, които се проявяват, когато отчетените цени или разходи, включително разходите за суровини и енергия, не са формирани от силите, действащи на свободния пазар, тъй като са повлияни от съществена правителствена намеса. Когато се преценява дали съществуват значителни нарушения се обръща внимание, inter alia, на потенциалното въздействие на един или повече от следните елементи:
                     
                                 —
                              
                              
                                 обслужване в значителна степен на въпросния пазар от предприятия, осъществяващи дейността си като субекти, които са собственост или се намират под контрола на органите на страната на износа или политиката им е под надзора или в съответствие с указанията на тези органи,
                              
                           
                                 —
                              
                              
                                 държавно присъствие в дружествата, чрез което на държавата се дава възможност да се намесва по отношение на цените или разходите,
                              
                           
                                 —
                              
                              
                                 обществени политики или мерки, водещи до дискриминация в полза на местните доставчици или другояче влияещи върху силите, действащи на свободния пазар,
                              
                           
                                 —
                              
                              
                                 неприлагане, дискриминационно прилагане или неправилно прилагане на законодателството в областта на несъстоятелността, дружественото право или вещното право,
                              
                           
                                 —
                              
                              
                                 изкривяване на разходите за заплати,
                              
                           
                                 —
                              
                              
                                 достъп до финансиране, предоставян от институциите, които изпълняват цели на обществената политика или по друг начин не действат независимо от държавата“.
                              
                           
               
                     (40)
                  
                  
                     Член 2, параграф 6а, буква в) от основния регламент предвижда, че „(к)огато Комисията има основателни данни за евентуално наличие на значителни нарушения, посочени в буква б), в определена държава или в определен сектор в тази държава и когато е необходимо за ефективното прилагане на настоящия регламент, Комисията изготвя, публикува и редовно актуализира доклад с описание на обстоятелствата на пазара, посочени в буква б), в тази държава или сектор.“
                  
               
                     (41)
                  
                  
                     При започването на прегледа заинтересованите страни бяха приканени да опровергаят, да коментират или да допълнят доказателствата, съдържащи се в досието по разследването. В това отношение Комисията изготви доклад, показващ наличието на значителна държавна намеса на много равнища в икономиката, в това число на специфични нарушения в много ключови производствени фактори (като например земя, енергия, капитал, суровини и труд), както и в конкретни отрасли (като например стоманодобивната и химическата промишленост). Докладът беше включен в досието по разследването още в началния етап. Искането съдържа и някои други доказателства, които са от значение и допълват информацията от доклада.
                  
               
                     (42)
                  
                  
                     В параграф 71 и приложение 18 към искането заявителят се позова на документ на Министерството на търговията на САЩ (11). Според Министерството на търговията на САЩ стоманодобивният отрасъл е класифициран сред „основните и ключови промишлени отрасли“, върху които държавата трябва да „поддържа относително силен контрол“. Този документ съдържа препратка към друг документ на китайския Комитет за надзор и управление на държавните активи към Държавния съвет (SASAC) (12), според който икономическите сектори се делят на три категории и съответните подкатегории в зависимост от възприеманата необходимост от държавен контрол, а именно: (1) стратегически промишлени отрасли, които „засягат националната сигурност и жизнената сила на икономиката“, върху която държавата трябва да „поддържа абсолютен контрол“; (2) „основни и ключови промишлени отрасли“, върху които държавата трябва да „поддържа относително силен контрол“; или (3) други промишлени отрасли, върху които държавата трябва да „поддържа влияние“. Документът на SASAC поставя и обща цел, а именно до 2010 г. да се създаде група от важни опорни предприятия с доста силно влияние, които да бъдат движеща сила за развитието на промишлеността. Това предполага създаването на здрава основа, за да могат важните опорни предприятия в нефтохимическата промишленост, далекосъобщенията, електроенергията, корабостроенето и строителството да се развият и да се превърнат в първокласни предприятия в световен мащаб, а онези в автомобилостроенето, машиностроенето и информационните технологии да станат водещи предприятия на световно равнище.
                  
               
                     (43)
                  
                  
                     По отношение на разходите за горещовалцувана стомана (ГВС) и студеновалцувана стомана (СВС), необходими за процеса на повторно валцуване, заявителят се позова на предишни регламенти на ЕС, налагащи изравнителни мита (13), в които Комисията е установила, че плоските продукти от ГВС и СВС са субсидирани. Според заявителя това води до изкуствено ниска себестойност на крайните продукти. Освен това заявителят цитира доклад на ThinkDesk (14) и твърди, че в него също са представени доказателства, че много китайски производители са имали възможност да предлагат плоски продукти от ГВС на китайския пазар на занижени цени.
                  
               
                     (44)
                  
                  
                     На последно място, заявителите също така изтъкнаха, че актуалните цени на ГВС и СВС на вътрешния пазар продължават да бъдат по-ниски от цените на международния пазар по данни на Global Platts (15).
                  
               
                     (45)
                  
                  
                     По отношение на производството на цинк и господството на държавните предприятия в добивната промишленост, в допълнение към доказателствата, съдържащи се в доклада, заявителите предоставиха и доказателства, че понастоящем в Китай се прилага такса от 30 % върху износа на цинкови продукти (вж. параграфи 87—89 и приложение 18 към искането).
                  
               
                     (46)
                  
                  
                     Освен това заявителят твърди, че съществуват значителни нарушения в химическите компоненти, което, от своя страна, води до значителни нарушения при боите и при други химически покрития, използвани в производството на стомана с органично покритие. Това твърдение се основава на доказателствата, съдържащи се в доклада (глава 16 „Химическа промишленост“). По-специално в доклада се посочва, въз основа на информация от China Chemical Enterprise Management Association [Китайска асоциация за управление на химическите предприятия], че най-големите химически дружества в Китай (по приходи от продажби през 2015 г.) са държавни предприятия, в това число осем от десетте най-големи химически предприятия (16). В допълнение заявителят се позовава на доклада на KРMG, представен в приложение 18 към искането, според който десетте най-големи китайски химически предприятия са държавна собственост.
                  
               
                     (47)
                  
                  
                     По отношение на електроенергията, в допълнение към доклада, заявителят твърди, че производителите на СПОП се ползват от преференциални цени на електроенергията (17), като за Chongquing Wanda Steel Strip се отбелязва, че е заплащало цена по-ниска от общоприложимата за големи промишлени предприятия (18). И на последно място заявителят представи публично достъпна информация, според която Shougang Group и Inner Mongolia Baotou Steel Union са се ползвали от субсидирани цени на електроенергията (19).
                  
               
                     (48)
                  
                  
                     По отношение на преференциалните заеми и други форми на финансова подкрепа, в допълнение към доклада, заявителят посочи неотдавнашно съобщение за пресата, в което се твърди, че законодателни промени от 2017 г. допълнително са засилили контрола на ПК над местните банки (20). Заявителят цитира също така констатациите на Министерството на търговията на САЩ, че секторът „продължава да бъде предмет на основни нарушения от гледна точка както на определянето на цената на риска, така и на разпределянето на ресурсите. Освен това (…) анализът на динамиката на лихвените проценти показва, че те продължават да са тясно свързани с публикуваните от правителството „референтни лихвени проценти“ и съответно не се определят на пазарен принцип. Меките бюджетни ограничения, определянето на цената на риска на непазарен принцип, косвените държавни гаранции и правителствената политика пряко или непряко нарушават официалния банков сектор, междубанковия пазар, пазара на облигации и „сенчестото банкиране“. Тези нарушения могат да бъдат съотнесени пряко към държавната собственост и контрол, към всеобхватната роля и намесата на държавата в китайската финансова система (21)“.
                  
               
                     (49)
                  
                  
                     Заявителят припомни, че Комисията е установила в предишните си разследвания, че големи производители на СПОП са получавали субсидии под формата на преференциално кредитиране, замяна на дълг срещу капитал, вливане на капитал и освобождаване от изплащане на дивиденти на китайското правителство като основен акционер (22). Освен това заявителят посочи редица други производители на СПОП, които са се ползвали от преференциално кредитиране, позовавайки се на годишните им отчети (23).
                  
               
                     (50)
                  
                  
                     И на последно място заявителят цитира доклад, изготвен от ThinkDesk, в който се посочват най-малко шест производители на СПОП, които са се възползвали от правителствени мерки за подпомагане под формата на намаляване на задлъжнялостта и замяна на дълг срещу капитал в китайската стоманодобивна промишленост през 2016—2017 г. ThinkDesk определя тези мерки като субсидии (24).
                  
               
                     (51)
                  
                  
                     В искането се посочват и редица други предполагаеми нарушения под формата на фискална подкрепа и ниски екологични стандарти в Китай, които вече са споменати в доклада. По-специално заявителят се позовава на предходни констатации на Комисията относно разнообразни програми за освобождаване от преки данъци или за данъчни облекчения, които изкуствено са намалили облагаемия доход на производителите на стомана, освобождаване от косвени данъци (ДДС) и вносни мита, както и различни програми за безвъзмездна помощ (на ad hoc принцип) (25). Освен това заявителят твърди, че тези програми все още са действащи и достъпни.
                  
               
                     (52)
                  
                  
                     По отношение на екологичните стандарти заявителят цитира доклад на ОИСР, представен в приложение 18 към искането (26), от който би могъл да се извлече изводът, че ПК оказва косвена подкрепа на производителите на стомана, като проявява снизхождение към прилагането на основни екологични стандарти, докато производителите от Съюза са обект на много по-строги екологични стандарти, особено предвид наскоро въведената с регламента REACH забрана за по-нататъшно използване на хромати в етапа на предварително третиране в производството на СПОП (обсъдена също в параграфи 12—16 от искането).
                  
               
                     (53)
                  
                  
                     Комисията ще проучи дали използването на цените и разходите на вътрешния пазар в Китай е целесъобразно предвид съществуването на значителни нарушения по смисъла на член 2, параграф 6а, буква б) от основния регламент. Тя ще направи това въз основа на наличните доказателства по досието, в това число доказателствата, съдържащи се в доклада, който се основава на публично достъпни източници. В този анализ ще бъде включено проучване както на значителната държавна намеса в икономиката като цяло, така и на конкретната пазарна ситуация в съответния сектор, в това число производството на продукта, предмет на прегледа. Както е посочено в съображения 16—20, нито ПК, нито производителите износители са представили коментари или доказателства, подкрепящи или опровергаващи съществуващите доказателства по досието, в това число доклада и допълнителните доказателства, предоставени от заявителя, относно съществуването на значителни нарушения и/или целесъобразността на прилагането на член 2, параграф 6а от основния регламент в разглеждания случай.
                  
               3.2.2.2.   Значителни нарушения, засягащи цените и разходите на вътрешния пазар в КНР: общ икономически контекст
         
                     (54)
                  
                  
                     Самата основа на китайската икономическа система, а именно концепцията за т.нар. „социалистическа пазарна икономика“ е в противоречие с идеята за свободно действие на пазарните сили. Тази концепция е залегнала в Китайската конституция и определя икономическото управление на Китай. Основният принцип е „социалистическата обществена собственост върху средствата за производство, а именно собственост на целия народ и колективна собственост на трудещите се“. Държавната икономика се счита за „водеща сила на националната икономика“ и държавата е призвана „да гарантира нейната консолидация и растеж“ (27). Следователно цялостното устройство на китайската икономика не само дава възможност за значителна държавна намеса в икономиката, но и изрично повелява държавата да я оказва. Схващането, че обществената собственост превъзхожда частната, прониква в цялата правна система и се изтъква като общ принцип във всички основни законодателни актове. Китайският закон за собствеността е отличен пример: той се позовава на началния етап на социализма и възлага на държавата поддържането на основната икономическа система, при която обществената собственост играе доминираща роля. Други форми на собственост се толерират, като законът им позволява да се развиват рамо до рамо с държавната собственост (28).
                  
               
                     (55)
                  
                  
                     Освен това според съответното китайско законодателство социалистическата пазарна икономика се развива под ръководството на Китайската комунистическа партия (ККП). Структурите на китайската държава и на ККП са преплетени на всички равнища (правно, институционално, лично), образувайки една сложна структура, в която не може да се направи разлика между ролята на ККП и тази на държавата. След изменението на китайската конституция през март 2018 г. водещата роля на ККП се засилва още повече, като се утвърждава в текста на член 1 от Конституцията. След съществуващото първо изречение от документа — „(с)оциалистическата система е основната система на Китайската народна република“ — е добавено ново, второ изречение, което гласи: „(о)пределящата черта на социализма с китайски характеристики е ръководството на Комунистическата партия на Китай.“ (29). Това показва безспорния и нарастващ контрол на ККП върху икономическата система на Китай. Този контрол е присъщ на китайската система и се простира отвъд обичайните граници в други държави, където правителствата упражняват широк макроикономически контрол, в чиито рамки действат свободните пазарни сили.
                  
               
                     (56)
                  
                  
                     Китайската държава провежда интервенционистка икономическа политика в изпълнение на цели, съобразени с политическия дневен ред, определен от ККП, а не с преобладаващите икономически условия на свободния пазар (30). Икономическите инструменти, прилагани от китайските органи за упражняване на държавен контрол, са многобройни и включват системата на промишлено планиране, финансовата система, както и различни аспекти на регулаторната среда.
                  
               
                     (57)
                  
                  
                     Първо, на ниво цялостен административен контрол китайската икономика е направлявана чрез сложна система за промишлено планиране, която засяга всички икономически дейности в държавата. В своята цялост тези планове обхващат обширна и сложна матрица от сектори и междусекторни политики, която съществува на всички равнища на управлението. Плановете на провинциално равнище са доста подробни, докато националните планове обикновено определят по-широки цели. В плановете се посочва и наборът от мерки за подкрепа на съответните отрасли/сектори, както и сроковете, в които трябва да бъдат постигнати целите. Въпреки че някои планове все още съдържат изрични производствени цели, това е характеристика най-вече на планирането в миналото. В съответствие с плановете и с правителствените приоритети отделни промишлени отрасли и/или проекти се избират като приоритетни (в положително или в отрицателно отношение), като им се задават конкретни цели за развитие (промишлено обновяване, международно разрастване и други). Икономическите оператори, както държавни, така и частни, трябва ефективно да приспособят търговските си дейности към реалността, наложена от системата за планиране. Това е така не само поради обвързващия характер на плановете. От решаващо значение е фактът, че съответните китайски органи на всички равнища на управление се придържат към системата за планиране и използват дадените им правомощия, като по този начин принуждават икономическите оператори да спазват приоритетите, определени в плановете (вж. също раздел 3.2.2.5 по-долу) (31).
                  
               
                     (58)
                  
                  
                     Второ, на ниво разпределяне на финансовите ресурси финансовата система на Китай е доминирана от държавните търговски банки. При създаване и прилагане на кредитна си политика тези банки трябва да съгласуват действията си с целите на промишлената политика на правителството, вместо да оценяват предимно икономическите предимства на даден проект (вж. също раздел 3.2.2.8 по-долу) (32). Същото се отнася и за останалите компоненти на китайската финансова система, в това число капиталовите пазари, пазарите на облигации, частните капиталови пазари и други. Въпреки че са по-малко значими от банковия сектор, те са институционално и оперативно създадени не с цел постигане на максимално ефективно функциониране на финансовите пазари, а с цел осигуряване на контрол и създаване на условия за намеса от страна на държавата и на ККП (33).
                  
               
                     (59)
                  
                  
                     Трето, на ниво регулаторна среда намесата на държавата в икономиката има различни проявления. Например правилата за обществените поръчки редовно се използват за постигане на политически цели, различни от икономическата ефикасност, като по този начин се подкопават пазарните принципи в тази сфера. По-конкретно приложимото законодателство предвижда провеждането на обществени поръчки с цел да се улесни постигането на целите, определени в държавните политики. Въпреки това естеството на тези цели остава неопределено, като по този начин се дава широка свобода на преценка на органите за вземане на решения (34). Също така в областта на инвестициите китайското правителство поддържа значителен контрол и влияние върху предназначението и размера на държавните и частните инвестиции. Органите използват инвестиционни проучвания, както и различни стимули, ограничения и забрани, свързани с тях, като важен инструмент за подпомагане на целите на промишлената политика, в това число поддържането на държавен контрол върху ключови отрасли или укрепването на местната промишленост (35).
                  
               
                     (60)
                  
                  
                     В обобщение китайският икономически модел се основава на някои основни аксиоми, които позволяват и насърчават разнообразни интервенции от страна на държавата. Подобна значителна държавна намеса противоречи на идеята за свободно действие на пазарните сили и води до нарушаване на ефективното разпределяне на ресурсите в съответствие с пазарните принципи (36).
                  
               3.2.2.3.   Значителни нарушения съгласно член 2, параграф 6а, буква б), първо тире от основния регламент: обслужване в значителна степен на въпросния пазар от предприятия, осъществяващи дейността си като субекти, които са собственост или се намират под контрола на органите на страната на износа или политиката им е под надзора или в съответствие с указанията на тези органи.
         
                     (61)
                  
                  
                     Предвид значителната държавна намеса и доминиращата роля на държавната собственост в китайския икономически модел държавните предприятия (ДП) са съществена част от китайската икономика. Правителството и ККП поддържат структури, чрез които оказват трайно влияние върху държавните предприятия. Държавата не само активно формулира общите икономически политики и упражнява надзор над тяхното изпълнението от страна на отделните ДП, но се ползва и от правото да участва в процеса на вземане на оперативни решения в ДП. Това обикновено става чрез ротация на кадри между държавните органи и ДП, участие на партийни членове в изпълнителните органи на ДП и създаване на партийни звена в предприятията (вж. също раздел 3.2.2.4), както и чрез определяне на корпоративната структура на сектора на ДП (37). В замяна на това ДП получават специален статут в китайската икономика, което води до редица икономически ползи, по-специално защита от конкуренция и преференциален достъп до суровини, в това число финансова подкрепа (38).
                  
               
                     (62)
                  
                  
                     В стоманодобивната промишленост по-конкретно значителна част от собствеността продължава да бъде под контрола на китайското правителство. Въпреки че съгласно оценките броят на ДП и частните дружества е почти еднакъв, от петте китайски производители на стомана, класирани в топ 10 на най-големите производители в света, четири са ДП (39). В същото време, докато през 2016 г. 36 % от общата продукция на промишлеността е била реализирана от десетте най-големи производители, до 2025 г. китайското правителство има за цел да консолидира 60—70 % от производството на желязо и стомана в около десет големи предприятия (40). Такава консолидация може да доведе до принудително сливане на печеливши частни дружества с неефективни ДП (41).
                  
               
                     (63)
                  
                  
                     Предвид високата степен на държавна намеса в стоманодобивната промишленост и големия дял на ДП в сектора дори частните производители на стомана не могат да функционират при пазарни условия. Както държавните, така и частните предприятия в отрасъла подлежат на политически надзор и насоки, както е посочено в раздел 3.2.2.5 по-долу.
                  
               
                     (64)
                  
                  
                     Контролът и намесата в сектора на СПОП от страна на държавата не са изключени от описаната по-горе обща рамка. Много от големите производители на СПОП са държавна собственост. Наличните доказателства сочат, че производителите на СПОП в КНР също са собственост или са обект на контрол, политически надзор или насоки от страна на китайското правителство и следователно не функционират в съответствие с пазарните принципи (42).
                  
               3.2.2.4.   Значителни нарушения съгласно член 2, параграф 6а, буква б), второ тире от основния регламент: държавно присъствие в дружествата, чрез което на държавата се дава възможност да се намесва по отношение на цените или разходите.
         
                     (65)
                  
                  
                     Освен че може да упражнява контрол върху икономиката чрез дялово участие в ДП и с други механизми, китайската държава може и да оказва влияние върху цените и разходите чрез държавно присъствие в предприятията. Въпреки че правото на държавните органи да назначават и отстраняват ключов управленски персонал в ДП, както е предвидено в китайското законодателство, може да се счита за произтичащо от съответните права на собственик (43), звената на ККП както в държавни, така и в частни предприятия са друг канал, посредством който държавата може да влияе на търговските решения. Според китайското дружествено право във всяко дружество трябва да се създаде звено на ККП, което да осигурява необходимите условия за дейността на партийната организация. В миналото това изискване, изглежда, не винаги е било спазвано или прилагано стриктно. Въпреки това поне от 2016 г. насам ККП засили претенциите си да упражнява контрол върху търговските решенията в ДП като израз на политическите си принципи. Също така има сведения, че ККП упражнява натиск върху частните дружества да поставят „патриотизма“ на първо място и да следват партийната дисциплина (44). Според някои сведения през 2017 г. партийни звена съществуват в 70 % от около 1,86 милиона частни дружества, а натискът организациите на ККП да имат последната дума при вземането на търговски решения в съответните дружества нараства (45). Тези правила се прилагат като цяло в китайската икономика, в това число за производителите на СПОП и за доставчиците на техните суровини.
                  
               
                     (66)
                  
                  
                     По-конкретно в стоманодобивния сектор (включително по отношение на продукта, предмет на прегледа, и на доставчиците на основните суровини) много от големите производители на стомана (в това число производителите на СПОП) са държавна собственост. Някои от тях са упоменати поименно в „Плана за преструктуриране и модернизиране на стоманодобивната промишленост за периода 2016—2020 г.“ (46) като пример за постиженията на 12-ия петгодишен период на планиране (например Baosteel, Anshan Iron and Steel, Wuhan Iron and Steel и други). В официалните документи на държавния производител на СПОП понякога се подчертава връзката с китайската държава. Например Baoshan Iron & Steel (или Baosteel) заявява в шестмесечния си отчет за 2016 г., че „(д)ружеството се е ангажирало да следва регионалния 13-и петгодишен план и е постигнало широк консенсус с местните органи относно споделянето на ресурси, свързването на промишлените отрасли и изграждането на екологична среда“ (47). В неотдавнашното антисубсидийно разследване относно някои горещовалцувани плоски продукти от желязо, от нелегирани стомани или от други легирани стомани с произход от Китай (48) Комисията установи, че трима от четиримата големи производители износители, включени в представителната извадка, са били ДП. И в трите случая председателят на Съвета на директорите или президентът на групата е изпълнявал функциите и на секретар на партийния комитет на съответното звено на ККП.
                  
               
                     (67)
                  
                  
                     Присъствието и намесата на държавата на финансовите пазари (вж. също раздел 3.2.2.8 по-долу), както и при доставките на суровини и ресурси, също нарушават пазара (49). По този начин присъствието на държавата в дружествата, в това число в ДП, в стоманодобивната промишленост и в други сектори (като например банковия и този на суровините) позволява на ПК да упражнява намеса по отношение на цените и разходите.
                  
               3.2.2.5.   Значителни нарушения съгласно член 2, параграф 6а, буква б), трето тире от основния регламент: обществени политики или мерки, водещи до дискриминация в полза на местните доставчици или другояче влияещи върху силите, действащи на свободния пазар.
         
                     (68)
                  
                  
                     Посоката на развитие на китайската икономика в значителна степен се определя от сложна система на планиране, с която се набелязват приоритети и цели, върху които централните и местните органи трябва да се съсредоточат. На всички нива на управление съществуват съответни планове, които обхващат практически всички сектори на икономиката, а целите, определени посредством инструментите за планиране, са от задължителен характер и органите на всяко административно равнище наблюдават изпълнението на плановете от органите на съответното по-ниско равнище. Като цяло системата на планиране в Китай води до насочване на ресурси към сектори, определени от правителството като стратегически или важни в друго отношение за държавната политика, вместо да бъдат разпределяни на пазарен принцип (50).
                  
               
                     (69)
                  
                  
                     Стоманодобивната промишленост, в това число производството на СПОП като стоманен продукт от висок клас, се счита за ключов сектор според китайското правителство (51). Това се потвърждава от многобройните планове, указания и други документи, насочени към стоманодобивната промишленост, които се издават на национално, регионално и общинско равнище, като например „Плана за преструктуриране и модернизиране за периода 2016—2020 г.“ В този план се посочва, че стоманодобивната промишленост е „важен, основополагащ отрасъл в китайската икономика — национален крайъгълен камък“ (52). Основните задачи и цели, заложени в този план, обхващат всички аспекти на развитието на сектора (53).
                  
               
                     (70)
                  
                  
                     13-ият петгодишен план за икономическо и социално развитие (54) предвижда подкрепа за предприятия, произвеждащи стоманени продукти от висок клас (55). В него също така се набляга върху постигането на качество, трайност и надеждност на продуктите чрез подпомагане на дружества, които използват технологии, свързани с производство на чиста стомана, прецизност на валцуването и подобряване на качеството (56).
                  
               
                     (71)
                  
                  
                     В Catalogue for Guiding Industry Restructuring (2011 Version) (2013 Amendment) [Списък с насоки за преструктурирането на отрасъла (версия от 2011 г., изменена през 2013 г.)] (57) („списъка“) стоманодобивът и железодобивът са категоризирани като „насърчавани“ отрасли. По-специално в списъка се насърчава „(р)азработването и прилагането на технологии за по-високопроизводителни, висококачествени и модерни стоманени продукти, в това число, наред с други, високоякостни листове за автомобили с устойчивост на налягане не по-малко от 600 МРа, високоефективна стомана за тръбопроводи за нефт и газ, високоякостни широки и дебели плочи за плавателни съдове, стомана за корабостроителната промишленост, плочи с умерена дебелина с устойчивост на налягане не по-малко от 420 MPa за сгради, мостове и други конструкции, стомана за високоскоростни и тежкотоварни железопътни линии, силициева стомана с нисък фактор на загуба на желязо и висока магнитна индукция, стомана, устойчива на корозия и износване, високоефективна легирана неръждаема стомана (съвременна феритна неръждаема стомана, дуплексна неръждаема стомана и азотна неръждаема стомана), специални стоманени пръти и тел за въжета за високопроизводителни основни части (високопроизводителни зъбни колела, болтове със степен на якост 12,9 или по-висока, високоякостни пружини и лагери с дълъг експлоатационен живот), както и специални висококачествени стоманени ковани материали (стомана за инструменти и леярски форми, неръждаема стомана, стомана за машини и други)“. Приложимостта на списъка беше потвърдена от неотдавнашното антисубсидийно разследване относно някои горещовалцувани плоски продукти от желязо, от нелегирани стомани или от други легирани стомани с произход от Китайската народна република (58).
                  
               
                     (72)
                  
                  
                     Освен това ПК дава насоки за развитието на отрасъла посредством широк набор от политически инструменти и указания, свързани, наред с друго, със: структурата и преструктурирането на пазара, суровините (59), инвестициите, елиминирането на капацитет, продуктовата гама, преместване, модернизиране и други. Посредством тези и други средства ПК управлява и контролира почти всички аспекти на развитието и дейността на сектора (60). Настоящият проблем със свръхкапацитета е може би най-яркото доказателство за последиците от политиката на ПК и произтичащите от нея нарушения.
                  
               
                     (73)
                  
                  
                     В обобщение ПК прилага мерки, насърчаващи операторите да се придържат към целите на обществената политика за подпомагане на „насърчавани“ отрасли, в това число производството на СПОП като стоманен продукт от висок клас и суровините, използвани за производството му. Тези мерки не позволяват на пазарните сили да действат нормално.
                  
               3.2.2.6.   Значителни нарушения съгласно член 2, параграф 6а, буква б), четвърто тире от основния регламент: неприлагане, дискриминационно прилагане или неправилно прилагане на законодателството в областта на несъстоятелността, дружественото право или вещното право.
         
                     (74)
                  
                  
                     Китайската система в областта на несъстоятелността изглежда неспособна да изпълни собствените си основни цели, като например справедливо уреждане на вземания и дългове и защита на законните права и интереси на кредиторите и длъжниците. Това, изглежда, се дължи на факта, че макар китайското законодателство в областта на несъстоятелността формално да се основава на принципи, сходни с тези в други страни, китайската система се характеризира със системно занижено прилагане. Броят на банкрутите остава пословично нисък на фона на мащабите на икономиката на държавата, не на последно място поради редица слабости в производствата по несъстоятелност, които реално играят ролята на възпиращ фактор при подаване на заявления за обявяване в несъстоятелност. При това държавата продължава да играе силна и активна роля в производствата по несъстоятелност, като често оказва пряко влияние върху техния изход (61).
                  
               
                     (75)
                  
                  
                     В допълнение слабостите на системата в областта на правата на собственост са особено очевидни при собствеността върху земята и правата за ползване на земя в Китай (62). Цялата земя е собственост на китайската държава (земите в селските райони са „колективна собственост“, а тези в градските райони са „държавна собственост“). Разпределянето на земи зависи единствено от държавата. Съществуват законови разпоредби, с които се цели разпределянето на правата за ползване на земя да става по прозрачен начин и на пазарни цени, например чрез въвеждане на тръжни процедури. Тези разпоредби обаче редовно не се спазват, като някои купувачи получават земите си безплатно или на цени под пазарните (63). Освен това при разпределянето на земи органите често преследват конкретни политически цели, в това число изпълнението на икономическите планове (64).
                  
               
                     (76)
                  
                  
                     Поради това изглежда, че китайските закони в областта на несъстоятелността и собствеността не работят добре, което води до нарушения при поддържането на дейността на дружества в несъстоятелност и предоставянето и придобиването на земя в КНР. Наличните доказателства навеждат на мисълта, че тези съображения се отнасят в пълна степен и за стоманодобивната промишленост, по-специално за сектора на СПОП. По-конкретно Комисията установи, че секторът на СПОП (65), както и този на горещовалцуваната стомана като суровина (66) извличат ползи от предоставянето на права за ползване на земя на занижени цени.
                  
               3.2.2.7.   Значителни нарушения съгласно член 2, параграф 6а, буква б), пето тире от основния регламент: изкривяване на разходите за заплати.
         
                     (77)
                  
                  
                     В Китай не може да се развие напълно система за работни заплати, формирани на пазарните принципи, тъй като работниците и работодателите са възпрепятствани в правото си на сдружаване. Китай не е ратифицирал редица основни конвенции на Международната организация на труда (МОТ), по-специално тези относно свободата на сдружаване и колективното договаряне (67). Съгласно националното право в страната действа само една синдикална организация. Тази организация обаче не е независима от държавните органи и ангажиментът ѝ към колективното договаряне и защитата на правата на работниците остава минимален (68). Освен това мобилността на китайската работна сила е възпрепятствана от системата за регистриране на домакинствата, с която достъпът до пълния набор от социални осигуровки и други обезщетения се ограничава само до местните жители на дадена административна област. В резултат на това работниците, които нямат местна адресна регистрация, обикновено се намират в уязвимо положение по отношение на заетостта и получават по-ниски доходи в сравнение с регистрираните (69). Тези обстоятелства водят до изкривяване на разходите за заплати в Китай.
                  
               
                     (78)
                  
                  
                     Не бяха представени доказателства от които да става ясно, че стоманодобивната промишленост, в това число СПОП, не е предмет на описаната тук система на китайското трудово право. Следователно секторът на СПОП е засегнат от изкривяването на разходите за заплати както пряко (при производството на разглеждания продукт), така и непряко (при ползването на капитал или суровини от дружества, които са обект на същата система на трудово право в Китай).
                  
               3.2.2.8.   Значителни нарушения съгласно член 2, параграф 6а, буква б), шесто тире от основния регламент: достъп до финансиране, предоставян от институциите, които изпълняват цели на обществената политика или по друг начин не действат независимо от държавата.
         
                     (79)
                  
                  
                     Достъпът до капитал за корпоративни участници в Китай е белязан от различни нарушения.
                  
               
                     (80)
                  
                  
                     Първо, китайската финансова система се характеризира със силна позиция на държавните банки (70), които вземат предвид критерии, различни от икономическата жизнеспособност на даден проект, при предоставянето на достъп до финансиране. Подобно на нефинансовите ДП банките остават свързани с държавата не само чрез дялово участие, но и посредством лични отношения (висшите ръководители на големите държавни финансови институции се назначават от ККП) (71) и също като тях редовно изпълняват обществени политики, разработени от правителството. По този начин банките спазват изричното правно задължение да извършват дейността си в съответствие с нуждите на националното икономическо и социално развитие, ръководени от промишлената политика на държавата (72). Тази ситуация допълнително се задълбочава от други съществуващи правила, които насочват финанси към отрасли, определени от правителството като „насърчавани“ или важни в друго отношение (73).
                  
               
                     (81)
                  
                  
                     Макар да се признава, че редица правни разпоредби отчитат необходимостта от спазване на банково поведение и пруденциални изисквания, считани за нормални, като например необходимостта от проверка на кредитоспособността на кредитополучателя, съществуват многобройни доказателства, в това число констатации, направени в разследванията за търговска защита, че тези разпоредби играят второстепенна роля при прилагането на различните правни инструменти.
                  
               
                     (82)
                  
                  
                     Освен това кредитните рейтинги на акции и облигации често са предмет на нарушения поради различни причини, включително поради факта, че оценката на риска се влияе както от стратегическото значение на дружеството за китайското правителство, така и от тежестта на предоставяните от него имплицитни гаранции. Оценките недвусмислено показват, че китайските кредитни рейтинги системно намират израз в по-ниски международни рейтинги.
                  
               
                     (83)
                  
                  
                     Тази ситуация допълнително се задълбочава от други съществуващи правила, които насочват финанси към отрасли, определени от правителството като „насърчавани“ или важни в друго отношение (74). Това води до склонност към кредитиране на ДП, на големи и влиятелни частни предприятия, както и на предприятия в ключови отрасли, което от своя страна означава, че не всички участници на пазара са равнопоставени по отношение на достъпа до капитал и неговата цена.
                  
               
                     (84)
                  
                  
                     Второ, разходите по заеми се поддържат изкуствено ниски, за да се стимулира растежът на инвестициите. Това води до прекомерно ползване на капиталови инвестиции с все по-ниска възвръщаемост. Доказателство за това е неотдавнашното нарастване на корпоративното кредитиране в държавния сектор въпреки рязкото намаляване на рентабилността, което показва, че механизмите в банковата система не следват обичайните търговски принципи.
                  
               
                     (85)
                  
                  
                     На трето място, въпреки че през октомври 2015 г. беше постигнато либерализиране на номиналния лихвен процент, ценовите сигнали все още не са резултат от свободни пазарни сили, а са повлияни от нарушения, предизвикани от правителството. Делът на кредитите със или под референтния лихвен процент все още е 45 % от общото кредитиране, а прибягването до целеви кредити изглежда се е засилило, тъй като този дял се е увеличил значително след 2015 г. въпреки влошаването на икономическите условия. Изкуствено ниските лихвени проценти водят до подбиване на цените, а оттам и до прекомерно ползване на капитал.
                  
               
                     (86)
                  
                  
                     Общият растеж на кредитите в Китай показва влошаване на ефективността на разпределянето на капитал, като няма никакви признаци за ограничаване на отпускането на кредити, както би се очаквало в пазарна среда без нарушения. В резултат на това през последните години необслужваните кредити бързо са се увеличили. Изправено пред ръст на заемите с висок кредитен риск, китайското правителство е предпочело да избегне изпадането в неплатежоспособност. Така проблемът с лошите кредити се урежда с отпускането на нови средства за финансиране на дългове, като по този начин се създават т.нар. дружества „зомби“, или с прехвърляне на собствеността върху дълга (например чрез сливания или замяна на дълг срещу капитал), без непременно с това да се решава основният проблем с дълга или да се отстраняват причините за възникването му.
                  
               
                     (87)
                  
                  
                     Въпреки последните стъпки, предприети за либерализиране на пазара, корпоративната кредитна система в Китай е засегната съществено от значителни системни проблеми и нарушения, произтичащи от все така всеобхватната роля на държавата на капиталовите пазари.
                  
               
                     (88)
                  
                  
                     Не бяха представени доказателства, че стоманодобивната промишленост, в това число секторът на СПОП, няма да бъде засегната от гореописаната намеса на правителството във финансовата система. Тъкмо обратното, в доклад на ThinkDesk, предоставен от заявителя, се посочва, че много китайски производители на СПОП са участвали в несъответстващи на пазарните принципи финансови операции, от които са реализирали ползи. Комисията също така установи, че секторът на СПОП (75), както и този на горещовалцуваната стомана като суровина (76) се е ползвал от преференциално кредитиране, което представлява субсидия. Поради това пазарните условия на всички нива са сериозно засегнати от значителната държавна намеса във финансовата система.
                  
               3.2.2.9.   Системен характер на описаните нарушения
         
                     (89)
                  
                  
                     Комисията отбеляза, че нарушенията, описани в доклада, не се ограничават само до стоманодобивната промишленост като цяло или по-конкретно до сектора на СПОП. Напротив, наличните доказателства сочат, че информацията относно китайската система и нейните характеристики, описани в раздели 3.2.2.1—3.2.2.5 по-горе, както и в част А от доклада, важат за цялата държава и за всички отрасли на икономиката. Същото се отнася и за характеристиките на производствените фактори, посочени в раздели 3.2.2.6—3.2.2.8 по-горе и в част Б от доклада.
                  
               
                     (90)
                  
                  
                     В производството на СПОП се използва широка гама от суровини. Няма доказателства по досието, които да сочат, че тези суровини не са с произход от Китай. Ясно е, че когато производителите на СПОП купуват/договарят суровини, заплатените от тях цени (които се отчитат като разходи) също са обект на тези системни нарушения. Например доставчиците на суровини наемат работна сила на цени, които са предмет на нарушения. Те имат достъп до заеми, които са обект на нарушения във финансовия сектор или при разпределянето на капитал. Освен това дейността им е направлявана от системата за планиране, която се прилага на всички равнища на управление и във всички отрасли.
                  
               
                     (91)
                  
                  
                     Съответно за целите на разследването не могат да се ползват нито вътрешните продажни цени на СПОП, нито производствените разходи (в това число разходите за суровини, енергия, земя, финансиране, труд и т.н.), тъй като ценообразуването е нарушено от значителна държавна намеса, както е описано в части А и Б на доклада. Действително правителствената намеса, описана във връзка с разпределянето на капитал, земя, труд, енергия и суровини, съществува навсякъде в КНР. Това означава например, че суровините, които са произведени в Китай чрез комбиниране на различни производствени фактори, са повлияни от съществуващите значителни нарушения. Същото се отнася и за суровините, които се използват в производството на суровини, и така нататък. Нито ПК, нито производителите износители са представили доказателства или аргументи в настоящото разследване, които да сочат обратното.
                  
               3.2.2.10.   Заключение
         
                     (92)
                  
                  
                     Анализът, изложен в раздели 3.2.2.2.—3.2.2.9., който включва проучване на всички налични доказателства, свързани с намесата на Китай в нейната икономика като цяло, и по-конкретно в стоманодобивната промишленост (в това число разглеждания продукт), показа, че нито цените, нито разходите, в това число тези за суровини, енергия и труд, са резултат от силите, действащи на свободния пазар, тъй като е налице значителна намеса на правителството по смисъла на член 2, параграф 6а, буква б) от основния регламент. Въз основа на това и предвид липсата на съдействие от страна на ПК и на производителите износители Комисията заключи, че в този случай не е целесъобразно да се използват вътрешни цени и разходи за установяване на нормалната стойност.
                  
               
                     (93)
                  
                  
                     Следователно Комисията пристъпи към формиране на нормалната стойност само въз основа на разходите за производство и продажба, отразяващи ненарушени цени или референтни стойности, т.е. в този случай въз основа на съответните разходи в подходяща представителна държава в съответствие с член 2, параграф 6а, буква а) от основния регламент, както е обяснено в следващия раздел. Комисията припомни, че никой от производителите износители не е оказал съдействие при разследването и че не са били представени възражения, според които може да се счита, че някои от вътрешните разходи не са предмет на нарушения съгласно член 2, параграф 6а, буква а) от основния регламент.
                  
               3.2.3.   Представителна държава
         
         3.2.3.1.   Общи бележки
         
                     (94)
                  
                  
                     Изборът на представителната държава се основаваше на следните критерии:
                     
                                 —
                              
                              
                                 равнище на икономическо развитие, сходно с това на КНР. За тази цел Комисията избра държави с брутен национален доход, сходен с този на КНР, въз основа на базата данни на Световната банка (77);
                              
                           
                                 —
                              
                              
                                 производство на продукта, предмет на прегледа в тази държава (78);
                              
                           
                                 —
                              
                              
                                 достъпност на съответна публична информация в тази държава;
                              
                           
                                 —
                              
                              
                                 в случаите, когато има повече от една възможна представителна държава, се дава предимство на държавата, която има сходно равнище по отношение на социалната и екологична защита.
                              
                           
               
                     (95)
                  
                  
                     Както бе посочено в съображения 24—25 в бележката от 13 април 2018 г., Комисията информира заинтересованите страни, че е определила шест възможни представителни държави: Аржентина, Колумбия, Малайзия, Мексико, Южна Африка и Тайланд, и ги покани да изразят становище и да предложат други държави.
                  
               3.2.3.2.   Равнище на икономическо развитие, сходно с това на КНР
         
                     (96)
                  
                  
                     Според Световната банка Аржентина, Колумбия, Малайзия, Мексико, Южна Африка и Тайланд са държави с равнище на икономическо развитие, сходно с това на КНР, т.е. всички те са класифицирани като държави с „по-висок среден доход“ въз основа на брутния национален доход (наричан по-долу „БНД“).
                  
               
                     (97)
                  
                  
                     Заявителят възрази, че благодарение на членството си в НАФТА Мексико е част от Северноамериканската зона за свободна търговия, където равнището на икономическо развитие е много по-високо от това на КНР, и че това вероятно има влияние върху разходите в Мексико. Комисията анализира целесъобразността на възможните представителни държави въз основа на информацията относно БНД в базата данни на Световната банка. Последната нарежда Мексико сред държавите с по-висок среден доход, така че равнището ѝ на развитие е сравнимо с това на КНР. Тази категория включва държави с БНД на глава от населението между 3 896 USD и 12 055 USD през 2017 г., последната година, за която има налични търговски данни. Класирането е индивидуално, а не на групи държави, принадлежащи към зони за свободна търговия, митнически съюзи и други. Комисията заключи, че всичките шест изброени държави са еднакво сравними с КНР по отношение на икономическото развитие. Поради това възражението беше отхвърлено.
                  
               3.2.3.3.   Производство на продукта, предмет на прегледа, и достъпност на публична информация в представителната държава
         
                     (98)
                  
                  
                     В бележката от 13 април 2018 г. Комисията уточни, че според наличните сведения продуктът, предмет на прегледа, се произвежда в Аржентина, Колумбия, Малайзия, Мексико, Южна Африка и Тайланд.
                  
               
                     (99)
                  
                  
                     Комисията установи, че за три от страните, а именно Аржентина, Колумбия и Тайланд, въпросът с достъпността на публична информация трябва да се проучи допълнително, особено що се отнася до публичната финансова информация от производители на продукта, предмет на прегледа.
                  
               
                     (100)
                  
                  
                     За Колумбия и Тайланд не беше намерена публична финансова информация от производители на продукта, предмет на прегледа. Що се отнася до Аржентина, публично достъпната финансова информация, която беше намерена, е за групата Ternium, която произвежда продукта, предмет на прегледа в тази държава. От наличната финансова информация обаче не става ясно коя част от нея се отнася до дейностите на групата в Аржентина, тъй като са включени данни за Аржентина наред с други държави като Боливия, Чили, Парагвай и Уругвай. Следователно информацията не е достатъчно точна, за да бъде използвана като подходяща референтна стойност.
                  
               
                     (101)
                  
                  
                     В коментарите си към бележката от 13 април 2018 г. заявителят повтори искането си, предлагайки Южна Африка като най-подходяща представителна държава. В страната има двама производители на продукта, предмет на прегледа. За единия от тях, Safal Steel (Pty) Ltd., няма публично достъпна финансова информация. Въпреки че за другия производител, ArcelorMittal South Africa, такава информация е налична, дружеството е било на загуба както през разследвания период в рамките на прегледа, така и през разглеждания период. Поради това то не може да бъде избрано, тъй като при финансовите данни на едно губещо дружество липсва елементът на печалба. Тъй като не откри други производители на продукта, предмет на прегледа, с публично достъпна финансова информация в Южна Африка, Комисията реши, че тази държава не е подходяща да изпълнява ролята на представителна държава.
                  
               
                     (102)
                  
                  
                     В коментарите си към бележката от 3 юли 2018 г. заявителят възрази, че решението на Комисията да отхвърли Южна Африка като възможна представителна държава е неоснователно, тъй като фактът, че производителят на продукта, предмет на прегледа, е бил на загуба през една година, не може да бъде решаващ фактор при избора на представителна държава.
                  
               
                     (103)
                  
                  
                     Тъй като имаше голям брой възможни представителни държави, от които да направи своя избор, Комисията реши да избере държава, където публично достъпните регистри на дадено дружество дават приемливо количество информация за административните разходи, разходите за продажба и общите разходи (РОА) и реализиране на печалба съгласно последния параграф от член 2, параграф 6а, буква а) от основния регламент.
                  
               
                     (104)
                  
                  
                     Следователно фактът, че ArcelorMittal South Africa е било на загуба, е решаващ фактор в оценката на Комисията относно избора на представителна държава и възражението на заявителя беше отхвърлено.
                  
               
                     (105)
                  
                  
                     Що се отнася до Малайзия, там бе намерена публично достъпна финансова информация за CSC Steel Holdings Berhad, дъщерно дружество на тайванското дружество China Steel Corporation. CSC Steel Holdings Berhad, което произвежда продукта, предмет на прегледа, е реализирало печалба през разследвания период в рамките на прегледа.
                  
               
                     (106)
                  
                  
                     Заявителят възрази, че при използването на публично достъпна информация от чуждестранни дружества е възможно да се получат ненадеждни данни. Комисията е на мнение, че анализ на надеждността на публично достъпната информация трябва да се прави при всеки отделен случай. В конкретния случай няма доказателства, известни на Комисията или предоставени от заявителя, които да дават основание финансовата информация на CSС Steel Holdings Berhard да бъде пренебрегната. Поради това възражението беше отхвърлено.
                  
               
                     (107)
                  
                  
                     За Мексико Комисията намери публично достъпна информация за групата Ternium, по-специално нейния годишен отчет за 2017 г. Тази група е производител на продукта, предмет на прегледа, в Мексико, като този пазар представлява повече от 55 % от консолидираните ѝ продажби и информацията за него се публикува отделно от тази за други географски региони. Освен това групата Ternium е реализирала печалба през разследвания период в рамките на прегледа.
                  
               
                     (108)
                  
                  
                     Следователно Комисията реши, че окончателният избор на представителна държава трябва да се направи между Малайзия и Мексико.
                  
               
                     (109)
                  
                  
                     В коментарите си заявителят се позова на практиката на Съединените щати да използва група от дружества, „активни в металургичната промишленост“, като например производители на алуминий. Въпреки това Комисията предпочете, когато е възможно, да използва публично достъпна информация за дружества, които действително произвеждат продукта, предмет на прегледа. Комисията е склонна да разгледа други подходящи алтернативи, само в случай че такова производство няма или съществуват други фактори, които биха направили неподходящо използването на дружества, произвеждащи продукта, предмет на прегледа, в държава със сходно равнище на икономическо развитие. В настоящия случай това не беше необходимо, тъй като съществуват производители на СПОП, за които е налична публично достъпна информация. Поради това възражението беше отхвърлено.
                  
               3.2.3.4.   Равнище на социалната и екологична защита
         
                     (110)
                  
                  
                     След като установи, че две от гореспоменатите държави, а именно Мексико и Малайзия, са подходящи кандидати за представителна държава, Комисията оцени тяхното равнище на социална и екологична защита, за да направи своя окончателен избор в съответствие с последното изречение на член 2, параграф 6а, буква а), първо тире от основния регламент.
                  
               
                     (111)
                  
                  
                     Тя установи, че Малайзия изостава в спазването на важни международни трудови стандарти и в ратифицирането на конвенциите на МОТ, посочени в приложение Iа към основния регламент. По-конкретно Малайзия не е ратифицирала три от осемте основни конвенции на МОТ (относно свободата на сдружаване, премахването на принудителния труд и недискриминацията). Освен това Малайзия е подписала, но не е ратифицирала едно от основните споразумения за опазване на околната среда (79).
                  
               
                     (112)
                  
                  
                     За разлика от Малайзия Мексико прилага в по-висока степен трудовите стандарти на МОТ, тъй като е ратифицирала всички основни конвенции с изключение на Конвенцията за правото на организиране и колективно договаряне. Освен това тя е подписала и ратифицирала всички основни конвенции в сферата на опазването на околната среда.
                  
               3.2.3.5.   Заключение
         
                     (113)
                  
                  
                     Предвид този анализ Мексико отговаря на всички критерии, определени в член 2, параграф 6а, буква а), първо тире от основния регламент, за да се счита за подходяща представителна държава. По-конкретно в Мексико има значително производство на продукта, предмет на прегледа, и е налична пълна информация за всички производствени фактори, общи производствени разходи, РОА и печалба. Освен това в Мексико има по-високо равнище на социална и екологична защита.
                  
               3.2.4.   Общи производствени разходи, РОА и печалба
         
         
                     (114)
                  
                  
                     В бележката от 3 юли 2018 г. Комисията информира заинтересованите страни, че ще изчисли нормалната стойност въз основа на РОА и на печалбата на дружеството Ternium SA Mexico в съответствие с член 2, параграф 6а, буква а), четвърта алинея от основния регламент. Освен това тя ще включи и стойността на общите производствени разходи на същото дружество с цел да обхване онези разходи, които не са включени в горепосочените производствени фактори.
                  
               
                     (115)
                  
                  
                     В коментарите си към бележката от 3 юли 2018 г. заявителят възрази, че е за предпочитане да се използва неконсолидираната информация на ArcelorMittal South Africa (местно дружество) вместо консолидираната информация на Ternium (глобална група), чието производство в Мексико представлява над 55 % от консолидираните продажби. Възражението се основава на твърдението, че неконсолидираните данни представляват резултатите на местното дружество, а не на глобалната група, и като такива се предполага, че по-точно отразяват постоянните общи производствени разходи, РОА и печалбата в представителната държава. Въпреки това информацията, получена от ArcelorMittal South Africa, не може да бъде използвана, тъй като дружеството е губещо, и следователно възражението е безпредметно и поради това беше отхвърлено.
                  
               
                     (116)
                  
                  
                     В коментарите си към бележката от 3 юли 2018 г. заявителят също така възрази, че макар Мексико да е подходяща представителна държава, Ternium SA Mexico е част от международната група Ternium group, чиято финансова информация отразява дейности в държави с различно равнище на икономическо развитие.
                  
               
                     (117)
                  
                  
                     Независимо от факта, че Ternium group е международно дружество, Комисията заключи, че публично достъпната информация на Ternium SA Mexico е достатъчно специфична относно производството на продукта, предмет на прегледа, в Мексико и съответно отхвърли това възражение. Предвид анализа в раздел 3.2.3 Комисията реши да използва финансовата информация от Ternium SA Mexico, налична за 2017 г., което обхваща разследвания период в рамките на прегледа.
                  
               3.2.5.   Източници, използвани за установяване на ненарушени разходи
         
         
                     (118)
                  
                  
                     В бележката от 3 юли 2018 г. Комисията заяви, че ще използва Атласа на световната търговия (GTA) за изчисляване на нормалната стойност в съответствие с член 2, параграф 6а, буква а) от основния регламент, за да установи ненарушената цена на повечето производствени фактори. За да установи равнището на РОА, печалбата и общите разходи, Комисията използва доклада Doing Business 2018 [Условия за стопанска дейност 2018 г.] за разходите за електроенергия, национални статистически данни за разходите за природен газ, Fiscal Code of the Federal District [Фискален кодекс на федералния окръг] за разходите за вода и финансова информация от Ternium S.A. Mexico.
                  
               3.2.6.   Производствени фактори
         
         
                     (119)
                  
                  
                     Както вече беше посочено в съображение 23 в бележката от 13 април 2018 г., Комисията се постара да изготви първоначален списък на производствените фактори и суровините за тях, като например материали, енергия и труд, използвани от оказалия съдействие производител износител в производството на продукта, предмет на прегледа.
                  
               
                     (120)
                  
                  
                     При липсата на съдействие от страна на китайските производители износители Комисията се позова на представената от заявителя информация относно производствените фактори, използвани в производството на СПОП. Действително, въз основа на публично достъпната информация на уебсайта на китайските производители на СПОП, техният производствен процес и използваните материали изглеждат идентични с тези, описани от заявителя.
                  
               
                     (121)
                  
                  
                     За отправна точка в процеса на производство бяха избрани субстратът или основната намотка, тъй като производственият процес на заявителя започва оттам. Освен това въз основа на информацията, получена при първоначалното разследване, която се счита за най-доброто налично доказателство, Комисията установи, че процесът на производство при производителите износители на СПОП също започва от субстрата. Наистина при първоначалното разследване нито един интегриран производител на стомана не оказа съдействие.
                  
               
                     (122)
                  
                  
                     Предвид липсата на съдействие Комисията не разполага с тарифни кодове, по-подробни от 6-цифрените кодове по ХС, предоставени от заявителя. Кодовете по ХС напълно съответстват на мексиканските тарифни кодове.
                  
               
                     (123)
                  
                  
                     Въз основа на цялата информация, предоставена от заявителя, бяха определени следните производствени фактори и кодове по ХС, където е приложимо:
                     
                        Таблица 1
                     
                     
                                 Производствен фактор
                              
                              
                                 Код по ХС
                              
                              
                                 Стойност при внос за единица
                              
                           
                                 
                                    Суровини
                                 
                              
                           
                                 Субстрат — горещопоцинковани стоманени намотки
                              
                              
                                  
                              
                              
                                  
                              
                           
                                 
                                             —
                                          
                                          
                                             Поцинковани
                                          
                                       
                              
                                 7210 49 
                              
                              
                                 0,84 EUR/кг
                              
                           
                                 
                                             —
                                          
                                          
                                             Поцинковани със сплави
                                          
                                       
                              
                                 7210 49 
                              
                              
                                 0,84 EUR/кг
                              
                           
                                 Метално покритие - цинков слитък (за цинково покритие)
                              
                              
                                  
                              
                              
                                  
                              
                           
                                 
                                             —
                                          
                                          
                                             < 99,99 % цинк
                                          
                                       
                              
                                 7901 12 
                              
                              
                                 Не е приложимо
                              
                           
                                 
                                             —
                                          
                                          
                                             цинкови сплави
                                          
                                       
                              
                                 7901 20 
                              
                              
                                 Не е приложимо
                              
                           
                                 Органично покритие
                              
                              
                                  
                              
                              
                                  
                              
                           
                                 
                                             —
                                          
                                          
                                             полиестерна боя
                                          
                                       
                              
                                 3208 10 
                              
                              
                                 4,33 EUR/кг
                              
                           
                                 
                                             —
                                          
                                          
                                             полиуретанова боя
                                          
                                       
                              
                                 3208 90 
                              
                              
                                 4,91 EUR/кг
                              
                           
                                 
                                             —
                                          
                                          
                                             боя от поливинилиден флуорид
                                          
                                       
                              
                                 3209 90 
                              
                              
                                 3,36 EUR/кг
                              
                           
                                 
                                    Разходи за труд
                                 
                              
                           
                                 Работни заплати в производството
                              
                              
                                 [N/A]
                              
                              
                                 1,37 EUR/час
                              
                           
                                 
                                    Енергия
                                 
                              
                           
                                 Електроенергия
                              
                              
                                 [N/A]
                              
                              
                                 0,06 EUR/kWh
                              
                           
                                 Природен газ
                              
                              
                                 [N/A]
                              
                              
                                 0,0034 EUR/MJ
                              
                           
                                 Сгъстен въздух
                              
                              
                                 2853 90 
                              
                              
                                 Не е приложимо
                              
                           
                                 Вода
                              
                              
                                 [N/A]
                              
                              
                                 3,81 EUR/m3
                                 
                              
                           
                                 
                                    Странични продукти/отпадъци
                                 
                              
                           
                                 Скрап от поцинкована стомана
                              
                              
                                 7204 29 
                              
                              
                                 0,18 EUR/кг
                              
                           
               3.2.6.1.   Материали
         
                     (124)
                  
                  
                     Заявителят потвърди, че най-често използваната основна суровина за най-представителния тип продукт, предмет на прегледа, са горещопоцинкованите стоманени намотки. Поради това, при отсъствието на съдействие от страна на производителите износители и на коментари от страна на заинтересованите страни, Комисията не събра информация относно други възможни субстрати, като например горещовалцувани или студеновалцувани стоманени намотки.
                  
               
                     (125)
                  
                  
                     По отношение на металното покритие заявителят потвърди, че преобладава употребата на цинково покритие. Поради това, при отсъствието на съдействие от страна на производителите износители и на коментари от страна на заинтересованите страни, Комисията не счете за необходимо да събере информация относно алуминиевите покрития.
                  
               
                     (126)
                  
                  
                     Трябва да се отбележи, че в субстрата горещопоцинковани стоманени намотки се включва и металното покритие с цинк или цинкови сплави. Данните за употребата на метални покрития са събрани само с цел да се направят корекции в изчисляването на нормалната стойност въз основа на различни обеми цинк или цинкови сплави, използвани за покритие на различните видове продукти.
                  
               
                     (127)
                  
                  
                     Документите на заявителя не позволяват да се определи потреблението на съпътстващи материали за единица продукт, предмет на прегледа. Заявителят разглежда съпътстващите разходи като общи производствени разходи. Поради това, предвид отсъствието на такава информация, Комисията не можа да установи коефициентите на потребление и ненарушените стойности за използваните съпътстващи материали. Въпреки това тя установи, че всички съпътстващи разходи, взети заедно, представляват незначителен дял от разходите за производство на тон краен продукт. За да отрази надлежно тези разходи при изчисляването на формираната нормална стойност, Комисията увеличи мексиканските ненарушени разходи за производство (включващи разходи за материали, труд, енергия и вода) с процент, равен на дела на съпътстващите разходи спрямо разходите за производство, предоставени от заявителя. Комисията счита, че този метод адекватно отразява дела на съпътстващите разходи спрямо общите разходи за производство във формираната нормална стойност.
                  
               
                     (128)
                  
                  
                     Заявителят не съобщи за употреба на втечнен нефтен газ (ВНГ), водород или азот. Следователно тези производствени фактори, включени сред първоначално определените фактори, не бяха използвани за изчисляване на нормалната стойност.
                  
               
                     (129)
                  
                  
                     Освен това според заявителя скрапът, генериран в производствения процес на СПОП, също следва да бъде взет предвид. За тази цел е необходимо да се определи естеството на скрапа и съответния код по ХС. В този случай бе установено наличието на скрап от поцинкована стомана (вж. таблицата в съображение 123).
                  
               
                     (130)
                  
                  
                     За всички материали и скрап, предвид отсъствието на информация за мексиканския пазар, Комисията използва цените на вноса. Цената на вноса в представителната държава беше определена като среднопретеглената единична цена на вноса от всички трети държави с изключение на КНР. Комисията реши да изключи вноса от КНР в представителната държава, тъй като заключи в съображение 92, че в настоящия случай не е целесъобразно да се използват вътрешните цени и разходи в КНР поради наличието на значителни нарушения в съответствие с член 2, параграф 6а, буква б). Въз основа на наличните доказателства и предвид отсъствието на опровергаващи такива от страна на заинтересованите страни Комисията счете, че същите нарушения засягат и експортните цени. Като се изключи КНР, вносът от други трети държави остава представителен, като варира от 94 до 100 % от общия обем на вноса в Мексико.
                  
               
                     (131)
                  
                  
                     С цел установяване на ненарушена цена на материалите, доставени на входа на завода на производителя износител, както е предвидено в член 2, параграф 6а, буква а), първо тире, Комисията приложи вносно мито на представителната държава Мексико към цената на вноса и добави вътрешни транспортни разходи. При отсъствието на съдействие от страна на производителите износители Комисията използва информацията за вътрешните транспортни разходи, предоставена от заявителя.
                  
               3.2.6.2.   Разходи за труд
         
                     (132)
                  
                  
                     По отношение на месечните заплати в производствения сектор и броя на отработените часове на седмица в Мексико през разследвания период в рамките на прегледа са използвани статистическите данни на МОТ. Заявителят твърди, че наличните данни за Южна Африка могат да бъдат коригирани спрямо инфлацията чрез индекса на потребителските цени или индексите на разходите за труд в производствения сектор, публикувани от Южноафриканската резервна банка. Въпреки това, тъй като Комисията реши да използва Мексико като подходяща представителна държава и там тази информация вече е налична, това възражение не беше меродавно.
                  
               3.2.6.3.   Електроенергия
         
                     (133)
                  
                  
                     Информацията относно цената на електроенергията беше лесно достъпна в доклада Doing Business 2018 [Условия за стопанска дейност 2018 г.]. Този доклад използва стандартизирана методология за определяне на цената на kWh в Мексико.
                  
               
                     (134)
                  
                  
                     Като алтернатива Комисията разгледа възможността да се използват тарифите за електроенергия, публикувани от производителите и дистрибуторите на електричество в Мексико. В Мексико държавното дружество CFE (Comisión Federal de Electricidad) е доминиращият доставчик на електроенергия.
                  
               
                     (135)
                  
                  
                     Заявителят възрази, че разходите за електроенергия, цитирани в Doing Business 2018 [Условия за стопанска дейност 2018 г.], изглеждат изкуствено ниски в сравнение с тези в повечето държави и съответно предложи да се използват ставките в района, където е бил произведен продуктът, предмет на прегледа, като се вземат предвид възможните корекции спрямо веригата на доставките, специфични такси и ДДС.
                  
               
                     (136)
                  
                  
                     Заявителят не предостави достатъчно доказателства, че такива корекции са действително необходими и приложими за китайските производители износители. Поради това Комисията отхвърли това възражение и реши да използва най-изчерпателните и недвусмислени данни от доклада Doing Business 2018 [Условия за стопанска дейност 2018 г.].
                  
               3.2.6.4.   Природен газ
         
                     (137)
                  
                  
                     Информацията за цената на природния газ в Мексико е налична в статистическата база данни, поддържана от Комисията за енергийно регулиране (Comisión Reguladora de Energía). Предоставените данни обхващат месеците от юли до декември 2017 г.
                  
               
                     (138)
                  
                  
                     Заявителят възрази, че за Южна Африка може да се използва цената на вноса за тон втечнен природен газ (код по ХС 2711 11), извлечена от базата данни GTA, като впоследствие се преобразува в цена за гигаджаул. Тъй като Комисията реши да използва Мексико като представителна държава и там тази информация вече е налична, тя отхвърли това възражение.
                  
               3.2.6.5.   Сгъстен въздух
         
                     (139)
                  
                  
                     В допълнение към производствените фактори, посочени в бележката от 13 април 2018 г., заявителят информира Комисията, че при производството на продукта, предмет на прегледа, също се използва сгъстен въздух. Сгъстеният въздух се закупува под формата на втечнен въздух.
                  
               
                     (140)
                  
                  
                     Комисията определи, че подходящият код по ХС за втечнения въздух е 2853 90. Този код обаче обхваща и редица други химикали. Според националния тарифен списък на Мексико не съществува по-подробна класификация. Така информацията от базата данни GTA включва и вноса на други неорганични съединения (в това число дестилирана вода, вода с ниска проводимост или вода с подобна чистота) и амалгами, различни от амалгамите на благородни метали.
                  
               
                     (141)
                  
                  
                     Поради причините, описани в предходното съображение, Комисията счете, че не е подходящо да се използва базата данни GTA. Следва да се отбележи, че сгъстеният въздух представлява незначителен дял от разходите за производство на тон краен продукт. За да отрази тези разходи при изчисляването на не нарушената нормална стойност, Комисията увеличи ненарушените разходи за производство (включващи разходи за материали, труд, енергия и вода) с процент, равен на дела на разходите за сгъстен въздух спрямо разходите за производство, предоставени от заявителя. Комисията счита, че този метод адекватно отразява дела на разходите за сгъстен въздух спрямо общите разходи за производство във формираната нормална стойност.
                  
               3.2.6.6.   Вода
         
                     (142)
                  
                  
                     В Мексико тарифите за вода се определят на общинско ниво. Освен това Националната комисия по водите CONAGUA (Comisión Nacional del Agua), правителственият орган за водно регулиране в Мексико, публикува национална статистика за водата, която също дава информация за цената на водата за промишлена употреба в определени общини. Последното издание обаче е от 2016 г. и обхваща 2015 г.
                  
               
                     (143)
                  
                  
                     Съответно, за да използва цените, приложими през разследвания период в рамките на прегледа, Комисията предпочете тарифите за вода на столицата Мексико. Те са лесно достъпни във Fiscal Code of the Federal District [Фискален кодекс на Федералния окръг], изменен през декември 2016 г., и са влезли в сила от 1 януари 2017 г.
                  
               3.2.6.7.   Изчисления
         
                     (144)
                  
                  
                     За да изчисли формираната нормална стойност, Комисията следва следните две стъпки.
                  
               
                     (145)
                  
                  
                     Първо, Комисията установи ненарушените производствени разходи. Предвид отсъствието на съдействие от страна на производителите износители, тя умножи коефициентите на потребление на материали, труд, енергия и вода в производствения процес на заявителя с ненарушените разходи за единица продукция в представителната държава Мексико. Освен това за онези производствени фактори, за които заявителят не е предоставил точни коефициенти на потребление (по-конкретно съпътстващите материали и сгъстения въздух), Комисията добави процент, равен на дела на тези производствени фактори спрямо разходите за производство, отчетени от заявителя, към ненарушените преки производствени разходи.
                  
               
                     (146)
                  
                  
                     Второ, за производствените разходи, посочени по-горе, Комисията използва общите производствени разходи, РОА и печалбата на Ternium S.A. Те бяха определени въз основа на годишния отчет на Ternium S.A. Mexico за 2017 г. и бяха изразени със следните проценти:
                  
               
                     (147)
                  
                  
                     Общи производствени разходи (80) от 14,12 %, приложени към разходите за производство (покриващи потреблението на материали, труд, енергия и вода);
                  
               
                     (148)
                  
                  
                     РОА (81) от 12,56 %, приложени към сумата на разходите за производство и общите производствени разходи;
                  
               
                     (149)
                  
                  
                     Печалба (82) от 15,09 %, приложена към сумата на разходите за производство, общите производствени разходи и РОА.
                  
               
                     (150)
                  
                  
                     Въз основа на това Комисията формира нормалната стойност за всеки вид продукт на равнище франко завода съгласно член 2, параграф 6а, буква а) от основния регламент. Тъй като нито един производител износител не оказа съдействие, нормалната стойност беше изчислена за цялата държава, а не за всеки износител и производител поотделно.
                  
               3.2.7.   Експортна цена
         
         
                     (151)
                  
                  
                     Предвид отсъствието на съдействие от страна на китайските производители износители експортната цена беше определена въз основа на данни от Евростат на база CIF, коригирани на равнище франко завода.
                  
               3.2.8.   Сравнение и дъмпингови маржове
         
         
                     (152)
                  
                  
                     Комисията сравни формираната нормална стойност в съответствие с член 2, параграф 6а, буква а) от основния регламент с експортната цена на равнище франко завода.
                  
               3.2.9.   Заключение
         
         
                     (153)
                  
                  
                     На тази основа среднопретегленият дъмпингов марж, изразен като процент от цената CIF на границата на Съюза преди облагането с мито, e 134 %.
                  
               
                     (154)
                  
                  
                     Поради това беше направено заключението, че през разследвания период в рамките на прегледа дъмпинговият внос е продължил.
                  
               3.3.   Заключение относно вероятността от повторно възникване на дъмпинга
         
         
                     (155)
                  
                  
                     Беше установено, както става ясно по-горе, че вносът на СПОП от КНР е бил дъмпингов през разследвания период в рамките на прегледа, въпреки че нивото на вноса е било относително ограничено. За пълнота на изложението Комисията проучи също така вероятността от повторно възникване на дъмпинга, ако мерките бъдат отменени. Бяха анализирани следните допълнителни елементи: производственият капацитет и свободният капацитет в КНР, ценовото поведение на производителите износители от КНР на други пазари, достъпността на други пазари и привлекателността на пазара на Съюза.
                  
               3.3.1.   Износ за трети държави
         
         
                     (156)
                  
                  
                     През разследвания период в рамките на прегледа обемът на вноса на СПОП от КНР в Съюза, макар и считан за представителен според заключението в съображение 36, е бил доста малък (около 0,1 % от общото потребление на Съюза). Поради това Комисията реши да анализира също информацията относно продажбите на СПОП от КНР към трети страни с цел да потвърди констатацията си относно продължаването на дъмпинга. Равнището на дъмпинга беше изчислено въз основа на продажните цени за трети страни според китайски статистически данни за износа.
                  
               3.3.1.1.   Нормална стойност
         
                     (157)
                  
                  
                     Нормалната стойност за оценка на дъмпинга от КНР към трети държави е в съответствие със съображения 37—150.
                  
               3.3.1.2.   Експортна цена
         
                     (158)
                  
                  
                     Предвид отсъствието на съдействие от страна на китайските производители експортната цена за трети държави бе изчислена във основа на информацията в базата данни на Китай за износа, предоставена от заявителя. От тези стойности на база FOB Комисията приспадна разходите за пристанищно обслужване и за вътрешен транспорт в Китай, оценени от заявителя, за да изчисли експортната цена на равнище франко завода.
                  
               3.3.1.3.   Сравнение
         
                     (159)
                  
                  
                     Комисията сравни формираната нормална стойност и експортната цена със съответните стойности в държави, различни от Съюза, на равнище франко завода.
                  
               3.3.1.4.   Дъмпингов марж
         
                     (160)
                  
                  
                     Горепосоченото сравнение показа дъмпингов марж за цялата държава за износа към всички трети държави (с изключение на Съюза) от 118 %, докато за петте най-важни пазари за износ (Индия, Филипините, Руската федерация, Южна Корея и Виетнам) същият марж варира от 112 % до 160 %. Така се затвърди заключението, че дъмпинговият марж, определен за износ в Съюза, е приемлив въпреки минималния обем на продажбите.
                  
               3.3.2.   Производствен капацитет и свободен капацитет в КНР
         
         
                     (161)
                  
                  
                     Предвид отсъствието на съдействие производственият капацитет и свободният капацитет в КНР бяха установени въз основа на наличните факти и по-специално на предоставената от заявителя информация в съответствие с член 18 от основния регламент.
                  
               
                     (162)
                  
                  
                     Производственият капацитет в КНР значително надвишава настоящите обеми на производство. Според CISA производственият капацитет за стомана с цветно покритие възлиза на 40 милиона тона през 2013 г. При обеми на производството от 7,5 милиона тона използването на капацитета достига едва около 20 %. Ако мерките бъдат отменени, китайските производители разполагат с достатъчен свободен капацитет, оценен на 32,5 милиона тона, за да наводнят с дъмпингови СПОП пазара на Съюза, където потреблението е 4,5 милиона тона.
                  
               
                     (163)
                  
                  
                     На базата на гореизложеното Комисията заключи, че китайските производители износители разполагат със значителен свободен капацитет, който биха могли да използват за производството на СПОП за износ към пазара на Съюза, ако мерките бъдат отменени.
                  
               3.3.3.   Достъпност на други пазари
         
         
                     (164)
                  
                  
                     Мерки за търговска защита срещу китайския износ на СПОП се прилагат в Индия, Малайзия, Пакистан, Турция и Виетнам, като се наблюдава същият тип ценово поведение, както при китайския износ за Съюза.
                  
               
                     (165)
                  
                  
                     Поради това Комисията заключи, че ако сега действащите мерки бъдат отменени, съществува вероятност китайските производители износители да пренасочат износа си към Съюза.
                  
               3.3.4.   Привлекателност на пазара на Съюза
         
         
                     (166)
                  
                  
                     През разследвания период в рамките на прегледа продажната цена на промишлеността на Съюза е била с 194—338 евро на тон СПОП (или с 28—59 %) по-висока от китайската експортна цена на база CIF към петте основни експортни пазари, както е описано в съображение 160. Тя също е била с 211—226 евро на тон СПОП (или 31—33 %) по-висока от средната китайска експортна цена на база CIF към всички трети държави (с изключение на Съюза). Китайският износ към петте най-важни експортни пазари е възлизал на 48 % от потреблението на Съюза през разследвания период в рамките на прегледа.
                  
               
                     (167)
                  
                  
                     Следователно, ако мерките бъдат отменени, е вероятно китайските производители износители да пренасочат износа на значителни количества СПОП от трети страни към пазара на Съюза.
                  
               3.3.5.   Заключение относно вероятността от повторно възникване на дъмпинга
         
         
                     (168)
                  
                  
                     С оглед на гореизложеното Комисията заключи също така, че независимо дали е имало дъмпинг през разследвания период в рамките на прегледа, съществува голяма вероятност от неговото повторно възникване, ако мерките изтекат.
                  
               3.4.   Общо заключение относно вероятността от продължение или повторно възникване на дъмпинга
         
         
                     (169)
                  
                  
                     Разследването потвърди, че през разследвания период в рамките на прегледа вносът от КНР на пазара на Съюза е продължил да се осъществява на дъмпингови цени. Въпреки ниските обеми на вноса установените дъмпингови маржове съответстват на наблюдаваните маржове при проучването на износа на Китай за трети държави. С оглед на елементите, разгледани в раздели 3.3.2—3.3.4, Комисията заключи, че е много вероятно китайските производители да изнасят значителни количества СПОП за Съюза на дъмпингови цени, ако мерките бъдат прекратени. Съответно има доказателства за вероятността от продължаване на дъмпинга.
                  
               
                     (170)
                  
                  
                     Във всеки случай алтернативно Комисията също така установи, че съществуват доказателства, че ако мерките изтекат, дъмпингът вероятно ще се повтори. През разследвания период в рамките на прегледа свободният капацитет в КНР е бил значителен в сравнение с потреблението на Съюза. Освен това антидъмпингови мерки срещу вноса на продукта, предмет на прегледа, от КНР съществуват и в други пазари. Това ценово поведение на китайските производители износители при износа от КНР към трети пазари потвърждава, че съществува вероятност дъмпингът в Съюза да продължи, ако се допусне срокът на действие на мерките да изтече. На последно място, обстоятелството, че с мащаба и цените си пазарът на Съюза е привлекателен, както и фактът, че другите пазари остават затворени поради въведените антидъмпингови мерки, сочат, че съществува вероятност износът от КНР да бъде пренасочен към пазара на Съюза, ако се допусне срокът на действие на мерките да изтече. Въз основа на гореизложеното Комисията стигна до заключението, че съществува голяма вероятност отмяната на антидъмпинговите мерки да доведе до значителен внос от КНР в Съюза на дъмпингови цени.
                  
               
                     (171)
                  
                  
                     При това положение Комисията заключи, че изтичането на срока на действие на антидъмпинговите мерки вероятно ще доведе до продължаване и във всички случаи до повторно възникване на дъмпинга.
                  
               4.   ВРЕДА
         
         4.1.   Производство на Съюза и промишленост на Съюза
         
         
                     (172)
                  
                  
                     През разследвания период в рамките на прегледа СПОП са произвеждани от над 20 производители, познати в Съюза, някои от които са свързани помежду си. Някои от тези производители принадлежат към стоманодобивни групи.
                  
               
                     (173)
                  
                  
                     Въз основа на отговорите на въпросника, дадени от включените в извадката производители от Съюза, и на информацията, предоставена от заявителя, общото производство на Съюза през разследвания период в рамките на прегледа се оценява на 4 752 003 тона. Производителите от Съюза, които представляват общото производство на Съюза, съставляват промишлеността на Съюза по смисъла на член 4, параграф 1 от основния регламент.
                  
               4.2.   Потребление в Съюза
         
         
                     (174)
                  
                  
                     В рамките на разследването беше установено, че една част от промишлеността на Съюза насочва производство си за вътрешно ползване, т.е. то често се прехвърля (без фактура) и/или се доставя на трансферни цени в рамките на едно и също дружество или група от дружества за по-нататъшна обработка надолу по веригата. С цел да се състави възможно най-пълна картина на състоянието на промишлеността на Съюза бяха събрани и анализирани данни за цялостната дейност на отрасъла за производство на СПОП.
                  
               
                     (175)
                  
                  
                     Както при първоначалното разследване (съображения 68—69 от него), така и тук, беше счетено, че икономически показатели като производство, капацитет, използване на капацитета, инвестиции, складови наличности, заетост, производителност, заплати и способност за привличане на капитал зависят от цялостната дейност, независимо дали производството е за вътрешно ползване, или се предлага на свободния пазар. Обемът на продажбите и продажните цени на пазара на Съюза, пазарният дял, растежът, обемът и цените на износа обаче отразяват ситуацията, която преобладава на свободния пазар (и следователно не включват дейностите, свързани с вътрешно ползване). Поради това показателите за вреда бяха коригирани с оглед на известното вътрешно ползване и продажби за вътрешно ползване на промишлеността на Съюза, а самите те бяха анализирани отделно.
                  
               
                     (176)
                  
                  
                     Потреблението на Съюза бе установено въз основа i) на статистическите данни за вноса на ниво ТАРИК, като е използвана информация, събрана съгласно член 14, параграф 6 от основния регламент, както и ii) на обема на продажбите на промишлеността на Съюза (в това число сделките във връзка с вътрешно ползване) в рамките на Съюза, предоставени от заявителя. Тези обеми на продажби бяха сверени и при необходимост актуализирани по отношение на включените в извадката производители от Съюза след контролни проверки, извършени на място.
                  
               
                     (177)
                  
                  
                     През разглеждания период потреблението на Съюза се е променило, както следва:
                     
                        Таблица 2
                     
                     
                                  
                              
                              
                                 2014 г.
                              
                              
                                 2015 г.
                              
                              
                                 2016 г.
                              
                              
                                 РПП
                              
                           
                                 Потребление на Съюза (в тонове)
                              
                              
                                 3 840 088 
                              
                              
                                 3 965 150 
                              
                              
                                 4 375 791 
                              
                              
                                 4 525 677 
                              
                           
                                 
                                    Индекс (2014 г. = 100)
                                 
                              
                              
                                 
                                    100
                                 
                              
                              
                                 
                                    103
                                 
                              
                              
                                 
                                    114
                                 
                              
                              
                                 
                                    118
                                 
                              
                           
                                 
                                    Източник: проверените отговори на въпросника и базата данни по член 14, параграф 6.
                              
                           
               
                     (178)
                  
                  
                     През разглеждания период потреблението на Съюза е нараснало с 18 %.
                  
               4.3.   Внос в Съюза от Китай
         
         
                     (179)
                  
                  
                     Комисията определи обема и цените на вноса въз основа на статистическите данни за вноса на ниво ТАРИК, като използва информация, събрана в съответствие с член 14, параграф 6 от основния регламент.
                  
               4.3.1.   Обем и пазарен дял
         
         
                     (180)
                  
                  
                     През разглеждания период вносът от Китай в Съюза се е променил, както следва:
                     
                        Таблица 3
                     
                     
                                 Внос от Китай
                              
                              
                                 2014 г.
                              
                              
                                 2015 г.
                              
                              
                                 2016 г.
                              
                              
                                 РПП
                              
                           
                                 Обем на вноса (в тонове)
                              
                              
                                 5 619 
                              
                              
                                 4 217 
                              
                              
                                 2 958 
                              
                              
                                 6 338 
                              
                           
                                 
                                    Индекс (2014 г. = 100)
                                 
                              
                              
                                 
                                    100
                                 
                              
                              
                                 
                                    75
                                 
                              
                              
                                 
                                    53
                                 
                              
                              
                                 
                                    113
                                 
                              
                           
                                 Пазарен дял (%)
                              
                              
                                 0,1
                              
                              
                                 0,1
                              
                              
                                 0,1
                              
                              
                                 0,1
                              
                           
                                 
                                    Източник: база данни по член 14, параграф 6.
                              
                           
               
                     (181)
                  
                  
                     През разглеждания период обемът на вноса от КНР е бил малък. През разглеждания период китайският пазарен дял е показал леки колебания, като през разследвания период в рамките на прегледа е бил 0,1 %.
                  
               
                     (182)
                  
                  
                     Вносът остава на ниско равнище след налагането на временните антидъмпингови мерки през септември 2012 г. Приема се, че ниското му равнище е резултат от действащите антидъмпингови мерки.
                  
               4.3.2.   Цени и подбиване на цените
         
         
                     (183)
                  
                  
                     През разглеждания период цените на вноса от Китай в Съюза са се променили, както следва:
                     
                        Таблица 4
                     
                     
                                 Внос от Китай
                              
                              
                                 2014 г.
                              
                              
                                 2015 г.
                              
                              
                                 2016 г.
                              
                              
                                 РПП
                              
                           
                                 Средна цена на вноса (EUR/тон)
                              
                              
                                 341
                              
                              
                                 747
                              
                              
                                 697
                              
                              
                                 637
                              
                           
                                 
                                    Индекс (2014 г. = 100)
                                 
                              
                              
                                 
                                    100
                                 
                              
                              
                                 
                                    219
                                 
                              
                              
                                 
                                    204
                                 
                              
                              
                                 
                                    187
                                 
                              
                           
                                 
                                    Източник: база данни по член 14, параграф 6.
                              
                           
               
                     (184)
                  
                  
                     През разглеждания период цените на вноса от Китай са нараснали с 87 %. Може основателно да се приеме, че тази тенденция се дължи поне отчасти на повишаването на цените на суровините.
                  
               
                     (185)
                  
                  
                     Средните продажни цени на оказалите съдействие производители от Съюза към несвързани клиенти на пазара на Съюза бяха сравнени със средните цени на вноса от Китай. При липсата на съдействие от страна на китайските производители износители не бе възможно да се направят надеждни сравнения на продуктовите типове и като цяло бяха използвани статистическите данни за вноса на продукта, предмет на прегледа, за установяване на средната цена на вноса от Китай. Поради липсата на съдействие от страна на несвързаните вносители при настоящия преглед с оглед изтичане на срока на действие на мерките бяха използвани оценките, съдържащи се в искането, относно нивото на корекцията за разходите след вноса.
                  
               
                     (186)
                  
                  
                     Въз основа на тази методология сравнението показа, че през разследвания период в рамките на прегледа вносът на продукта, предмет на прегледа, е подбивал цените на промишлеността на Съюза с 27,8 % (процент, много сходен с този, установен по време на първоначалното разследване).
                  
               
                     (187)
                  
                  
                     В допълнение анализът на китайските експортни цени за пазарите на други трети държави показа, че Китай е продавал на някои от своите основни експортни пазари на цени, подобни или дори по-ниски от тези за Съюза, което подкрепя заключението, че сегашното ниво на китайските цени подбива продажните цени на промишлеността на Съюза на пазара на Съюза.
                  
               4.4.   Внос в Съюза с произход от трети държави
         
         
                     (188)
                  
                  
                     На таблица 5 е показано развитието на вноса в Съюза от трети държави през разглеждания период по отношение на обема и пазарния дял, както и на средната цена на този внос.
                     
                        Таблица 5
                     
                     
                                  
                              
                              
                                 2014 г.
                              
                              
                                 2015 г.
                              
                              
                                 2016 г.
                              
                              
                                 РПП
                              
                           
                                 Обем на вноса от Индия (в тонове)
                              
                              
                                 191 015 
                              
                              
                                 136 208 
                              
                              
                                 152 511 
                              
                              
                                 247 237 
                              
                           
                                 
                                    Индекс (2014 г. = 100)
                                 
                              
                              
                                 
                                    100
                                 
                              
                              
                                 
                                    71
                                 
                              
                              
                                 
                                    80
                                 
                              
                              
                                 
                                    129
                                 
                              
                           
                                 Пазарен дял (%)
                              
                              
                                 5,0
                              
                              
                                 3,4
                              
                              
                                 3,5
                              
                              
                                 5,5
                              
                           
                                 Средна цена (EUR/тон)
                              
                              
                                 755
                              
                              
                                 770
                              
                              
                                 680
                              
                              
                                 818
                              
                           
                                 Обем на вноса от Република Корея (в тонове)
                              
                              
                                 155 634 
                              
                              
                                 131 959 
                              
                              
                                 184 637 
                              
                              
                                 222 448 
                              
                           
                                 
                                    Индекс (2014 г. = 100)
                                 
                              
                              
                                 
                                    100
                                 
                              
                              
                                 
                                    85
                                 
                              
                              
                                 
                                    119
                                 
                              
                              
                                 
                                    143
                                 
                              
                           
                                 Пазарен дял (%)
                              
                              
                                 4,0
                              
                              
                                 3,3
                              
                              
                                 4,2
                              
                              
                                 4,9
                              
                           
                                 Средна цена (EUR/тон)
                              
                              
                                 899
                              
                              
                                 934
                              
                              
                                 785
                              
                              
                                 925
                              
                           
                                 Обем на вноса от други трети държави
                              
                              
                                 117 938 
                              
                              
                                 113 679 
                              
                              
                                 134 352 
                              
                              
                                 201 981 
                              
                           
                                 
                                    Индекс (2014 г. = 100)
                                 
                              
                              
                                 
                                    100
                                 
                              
                              
                                 
                                    96
                                 
                              
                              
                                 
                                    114
                                 
                              
                              
                                 
                                    171
                                 
                              
                           
                                 Пазарен дял (%)
                              
                              
                                 3,1
                              
                              
                                 2,9
                              
                              
                                 3,1
                              
                              
                                 4,5
                              
                           
                                 Средна цена (EUR/тон)
                              
                              
                                 793
                              
                              
                                 798
                              
                              
                                 714
                              
                              
                                 838
                              
                           
                                 
                                    Източник: база данни по член 14, параграф 6.
                              
                           
               
                     (189)
                  
                  
                     През разглеждания период обемът на вноса от трети държави се е увеличил, достигайки пазарен дял от 14,8 %. По-голямата част от този внос е бил от Индия и Корея, следвани от Турция и Тайван.
                  
               
                     (190)
                  
                  
                     Като цяло средната цена на вноса от трети държави е била по-висока от средните цени, на които вносът от Китай е влязъл в Съюза. В зависимост от годините средната цена на вноса от трети държави е била или по-висока, или по-ниска от средните продажни цени на производителите от Съюза в рамките на Съюза.
                  
               4.5.   Икономическо състояние на промишлеността на Съюза
         
         
                     (191)
                  
                  
                     Съгласно член 3, параграф 5 от основния регламент проучването на въздействието на дъмпинговия внос върху промишлеността на Съюза включи оценка на всички икономически фактори и показатели, които имат отношение към състоянието на промишлеността на Съюза по време на разглеждания период.
                  
               
                     (192)
                  
                  
                     Макроикономическите показатели (производство, производствен капацитет, използване на капацитета, обем на продажбите, пазарен дял, заетост, производителност, растеж, размер на антидъмпинговите маржове и възстановяване от въздействието на предишен дъмпинг) бяха оценени на равнището на цялата промишленост на Съюза. Оценката се основава на информацията, предоставена от заявителя, която се сверява с проверените отговори на въпросника на включените в извадката производители от Съюза.
                  
               
                     (193)
                  
                  
                     Анализът на микроикономическите показатели (складови наличности, продажни цени, рентабилност, паричен поток, инвестиции, възвръщаемост на инвестициите, способност за привличане на капитал и заплати) беше извършен на равнище включени в извадката производители от Съюза. Оценката бе основана на информацията, предоставена от тях, която беше надлежно проверена по време на контролните посещения на място.
                  
               
                     (194)
                  
                  
                     Като се има предвид, че едно от трите включени в извадката дружества не се представлява от заявителя, съгласно член 19 от основния регламент данните в таблици 9—14 са представени като диапазони от стойности, за да се запази поверителността на чувствителната търговска информация.
                  
               4.5.1.   Макроикономически показатели
         
         4.5.1.1.   Производство, производствен капацитет и използване на капацитета
         
                     (195)
                  
                  
                     През разглеждания период производството, производственият капацитет и използването на капацитета на промишлеността на Съюза са се променили, както следва:
                     
                        Таблица 6
                     
                     
                                  
                              
                              
                                 2014 г.
                              
                              
                                 2015 г.
                              
                              
                                 2016 г.
                              
                              
                                 РПП
                              
                           
                                 Производство (в тонове)
                              
                              
                                 4 402 079 
                              
                              
                                 4 404 178 
                              
                              
                                 4 769 698 
                              
                              
                                 4 752 003 
                              
                           
                                 
                                    Индекс (2014 г. = 100)
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    108
                                 
                              
                              
                                 
                                    108
                                 
                              
                           
                                 Производствен капацитет (в тонове)
                              
                              
                                 5 076 892 
                              
                              
                                 5 113 417 
                              
                              
                                 5 361 693 
                              
                              
                                 5 339 200 
                              
                           
                                 
                                    Индекс (2014 г. = 100)
                                 
                              
                              
                                 
                                    100
                                 
                              
                              
                                 
                                    101
                                 
                              
                              
                                 
                                    106
                                 
                              
                              
                                 
                                    105
                                 
                              
                           
                                 Използване на капацитета (%)
                              
                              
                                 87
                              
                              
                                 86
                              
                              
                                 89
                              
                              
                                 89
                              
                           
                                 
                                    Източник: проверени отговори на въпросника.
                              
                           
               
                     (196)
                  
                  
                     През разглеждания период се е наблюдавало умерено увеличение на обема на производството (+ 8 %) и на капацитета (+ 5 %), докато използването на капацитета е нараснало с 2 %, достигайки 89 %.
                  
               4.5.1.2.   Обем на продажбите и пазарен дял в Съюза
         
                     (197)
                  
                  
                     През разглеждания период продажбите в рамките на Съюза от страна на промишлеността на Съюза (в това число сделките във връзка с вътрешно ползване) са се променили, както следва:
                     
                        Таблица 7
                     
                     
                                  
                              
                              
                                 2014 г.
                              
                              
                                 2015 г.
                              
                              
                                 2016 г.
                              
                              
                                 РПП
                              
                           
                                 Обем на продажбите (в тонове)
                              
                              
                                 3 369 883 
                              
                              
                                 3 579 087 
                              
                              
                                 3 901 334 
                              
                              
                                 3 847 673 
                              
                           
                                 
                                    Индекс (2014 г. = 100)
                                 
                              
                              
                                 
                                    100
                                 
                              
                              
                                 
                                    106
                                 
                              
                              
                                 
                                    116
                                 
                              
                              
                                 
                                    114
                                 
                              
                           
                                 Пазарен дял (от потреблението на Съюза) (%)
                              
                              
                                 87,6
                              
                              
                                 90,2
                              
                              
                                 89,1
                              
                              
                                 84,9
                              
                           
                                 
                                    Източник: проверени отговори на въпросника.
                              
                           
               
                     (198)
                  
                  
                     През разглеждания период продажбите на пазара на Съюза, осъществени от промишлеността на Съюза, са нараснали с 14 %.
                  
               
                     (199)
                  
                  
                     Пазарният дял на промишлеността на Съюза е отбелязал спад до 84,9 % през разглеждания период.
                  
               4.5.1.3.   Заетост и производителност
         
                     (200)
                  
                  
                     През разглеждания период равнището на заетост и производителността на промишлеността на Съюза са се променили, както следва:
                     
                        Таблица 8
                     
                     
                                  
                              
                              
                                 2014 г.
                              
                              
                                 2015 г.
                              
                              
                                 2016 г.
                              
                              
                                 РПП
                              
                           
                                 Брой на наетите лица (еквивалент на пълно работно време)
                              
                              
                                 5 667 
                              
                              
                                 5 685 
                              
                              
                                 5 938 
                              
                              
                                 6 021 
                              
                           
                                 
                                    Индекс (2014 г. = 100)
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    105
                                 
                              
                              
                                 
                                    106
                                 
                              
                           
                                 Производителност (в тонове за наето лице)
                              
                              
                                 777
                              
                              
                                 775
                              
                              
                                 803
                              
                              
                                 789
                              
                           
                                 
                                    Индекс (2014 г. = 100)
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    103
                                 
                              
                              
                                 
                                    102
                                 
                              
                           
                                 
                                    Източник: проверени отговори на въпросника.
                              
                           
               
                     (201)
                  
                  
                     Както заетостта, така и производителността на работната сила на производителите от Съюза, измерена като продукция (в тонове) на заето лице за една година, са отбелязали ръст през разглеждания период. Този ръст отразява общото увеличение на производството и обема на продажбите.
                  
               4.5.1.4.   Растеж
         
                     (202)
                  
                  
                     Промишлеността на Съюза е успяла да се възползва от растежа на пазара на Съюза, въпреки че съоръженията, които са по-силно засегнати от намаленото използване на капацитета, наблюдавано по време на първоначалното разследване, все още са в етап на възстановяване. През целия разглеждан период промишлеността на Съюза е запазила значителен пазарен дял.
                  
               4.5.1.5.   Размер на дъмпинга и възстановяване от минал дъмпинг
         
                     (203)
                  
                  
                     През разследвания период в рамките на прегледа дъмпингът е продължил в значителна степен, както е обяснено в раздел 3 по-горе. Отбелязва се, че китайските производители са подбивали в значителна степен продажните цени на промишлеността на Съюза и че промишлеността на Съюза все още е в нестабилно състояние.
                  
               
                     (204)
                  
                  
                     Тъй като обемът на дъмпинговия внос от Китай е бил много по-нисък, отколкото през периода на първоначалното разследване, Комисията заключи, че въздействието на размера на дъмпинговия марж върху промишлеността на Съюза е значително по-слабо изразено, отколкото при първоначалното разследване.
                  
               4.5.2.   Микроикономически показатели
         
         4.5.2.1.   Складови наличности
         
                     (205)
                  
                  
                     През разглеждания период равнището на складовите наличности на включените в представителната извадка производители от Съюза са се променили, както следва:
                     
                        Таблица 9
                     
                     
                                  
                              
                              
                                 2014 г.
                              
                              
                                 2015 г.
                              
                              
                                 2016 г.
                              
                              
                                 РПП
                              
                           
                                 Складови наличности (в тонове)
                              
                              
                                 68 500 —71 500 
                              
                              
                                 52 000 —55 000 
                              
                              
                                 72 000 —75 000 
                              
                              
                                 83 000 —86 000 
                              
                           
                                 
                                    Индекс (2014 г. = 100)
                                 
                              
                              
                                 
                                    100
                                 
                              
                              
                                 
                                    77
                                 
                              
                              
                                 
                                    106
                                 
                              
                              
                                 
                                    120
                                 
                              
                           
                                 
                                    Източник: проверени отговори на въпросника на включените в извадката производители от Съюза.
                              
                           
               
                     (206)
                  
                  
                     През разглеждания период складовите наличности на производителите от Съюза са се увеличили. Не се счита обаче, че този показател е от голямо значение за оценката на икономическото състояние на производителите от Съюза. СПОП се произвеждат предимно въз основа на поръчки. Във всеки случай складовите наличности са представлявали едва 2 % от общите продажби през РПП.
                  
               4.5.2.2.   Средни единични продажни цени в Съюза и производствени разходи
         
                     (207)
                  
                  
                     През разглеждания период средните единични продажни цени за несвързани клиенти в Съюза и средните производствени разходи за единица продукция на включените в извадката производители от Съюза са се променили, както следва:
                     
                        Таблица 10
                     
                     
                                  
                              
                              
                                 2014 г.
                              
                              
                                 2015 г.
                              
                              
                                 2016 г.
                              
                              
                                 РПП
                              
                           
                                 Средна единична продажна цена за несвързани страни (EUR/тон)
                              
                              
                                 805—820
                              
                              
                                 760—775
                              
                              
                                 740—755
                              
                              
                                 895—910
                              
                           
                                 
                                    Индекс (2014 г. = 100)
                                 
                              
                              
                                 
                                    100
                                 
                              
                              
                                 
                                    94
                                 
                              
                              
                                 
                                    92
                                 
                              
                              
                                 
                                    111
                                 
                              
                           
                                 Производствени разходи за единица продукция (EUR/тон)
                              
                              
                                 800—850
                              
                              
                                 750—800
                              
                              
                                 650—730
                              
                              
                                 850—900
                              
                           
                                 
                                    Индекс (2014 г. = 100)
                                 
                              
                              
                                 
                                    100
                                 
                              
                              
                                 
                                    94
                                 
                              
                              
                                 
                                    87
                                 
                              
                              
                                 
                                    106
                                 
                              
                           
                                 
                                    Източник: проверени отговори на въпросника на включените в извадката производители от Съюза.
                              
                           
               
                     (208)
                  
                  
                     През разглеждания период промишлеността на Съюза е успяла да увеличи продажните си цени с 11 %. След спад на цените между 2014 г. и 2015 г., а след това и между 2015 г. и 2016 г., отново е било регистрирано покачване между 2016 г. и 2017 г. Както спадът, така и покачването са тясно свързани с промените в цените на суровините.
                  
               4.5.2.3.   Рентабилност и паричен поток
         
            Таблица 11
         
         
                      
                  
                  
                     2014 г.
                  
                  
                     2015 г.
                  
                  
                     2016 г.
                  
                  
                     РПП
                  
               
                     Рентабилност (%)
                  
                  
                     – 1,5 — 0
                  
                  
                     – 0,5 — 1
                  
                  
                     2,5 — 4
                  
                  
                     3,5 — 5
                  
               
                     
                        Индекс (2014 г. = 100)
                     
                  
                  
                     
                        – 100
                     
                  
                  
                     
                        101
                     
                  
                  
                     
                        413
                     
                  
                  
                     
                        506
                     
                  
               
                     
                        Източник: проверени отговори на въпросника на включените в извадката производители от Съюза.
                  
               
                     (209)
                  
                  
                     Комисията определи рентабилността на включените в извадката производители от Съюза, като изрази нетната печалба от продажбите на сходния продукт за несвързани клиенти в Съюза преди облагане с данъци като процент от оборота от тези продажби. Нетният паричен поток представлява способността на производителите от Съюза да самофинансират дейностите си.
                  
               
                     (210)
                  
                  
                     През разглеждания период промишлеността на Съюза е спряла да регистрира загуби. Подобряването на рентабилността очевидно е свързано с факта, че в годините след налагането на първоначалните мерки промишлеността на Съюза е съумяла да увеличи продажбите и обема на продукцията си, както и продажните си цени. Въпреки това рентабилността остава под целевата печалба, преценена като здрава и устойчива през периода на първоначалното разследване (а именно 6,7 %).
                     
                        Таблица 12
                     
                     
                                  
                              
                              
                                 2014 г.
                              
                              
                                 2015 г.
                              
                              
                                 2016 г.
                              
                              
                                 РПП
                              
                           
                                 Паричен поток (EUR)
                              
                              
                                 – 18 000 000  — (– 15 000 000 )
                              
                              
                                 28 000 000  — 31 000 000 
                              
                              
                                 30 000 000  — 34 000 000 
                              
                              
                                 34 000 000  — 37 000 000 
                              
                           
                                 
                                    Индекс (2014 г. = 100)
                                 
                              
                              
                                 
                                    – 100
                                 
                              
                              
                                 
                                    273
                                 
                              
                              
                                 
                                    295
                                 
                              
                              
                                 
                                    311
                                 
                              
                           
                                 
                                    Източник: проверени отговори на въпросника на включените в извадката производители от Съюза.
                              
                           
               
                     (211)
                  
                  
                     През разглеждания период развитието на паричния поток отразява основно промяната в общата рентабилност на промишлеността на Съюза.
                  
               4.5.2.4.   Инвестиции, възвръщаемост на инвестициите и способност за привличане на капитали
         
            Таблица 13
         
         
                      
                  
                  
                     2014 г.
                  
                  
                     2015 г.
                  
                  
                     2016 г.
                  
                  
                     РПП
                  
               
                     Инвестиции (EUR)
                  
                  
                     12 000 000  — 17 000 000 
                  
                  
                     20 000 000  — 25 000 000 
                  
                  
                     27 000 000  — 32 000 000 
                  
                  
                     25 000 000  — 30 000 000 
                  
               
                     
                        Индекс (2014 г. = 100)
                     
                  
                  
                     
                        100
                     
                  
                  
                     
                        159
                     
                  
                  
                     
                        200
                     
                  
                  
                     
                        180
                     
                  
               
                     Възвръщаемост на инвестициите (нетни активи) (%)
                  
                  
                     – 2,2
                  
                  
                     0,0
                  
                  
                     7,0
                  
                  
                     11,0
                  
               
                     
                        Източник: проверени отговори на въпросника на включените в извадката производители от Съюза.
                  
               
                     (212)
                  
                  
                     През разглеждания период промишлеността на Съюза, която е много капиталоемка, е инвестирала редовно в оптимизиране и модернизиране на съществуващото производствено оборудване. Освен това са били направени значителни инвестиции за спазване на законовите изисквания, свързани с опазването на околната среда и повишаването на безопасността. В зависимост от дружеството някои инвестиции са били насочени към намаляване на разходите, повишаване на енергийната ефективност и/или обновяване на съоръженията, засегнати от намаленото използване на капацитета, наблюдавано през периода на първоначалното разследване.
                  
               
                     (213)
                  
                  
                     Възвръщаемостта на инвестициите представлява печалбата, изразена като процент от нетната балансова стойност на инвестициите. Възвръщаемостта на инвестициите през разглеждания период следва тясно тенденциите по отношение на рентабилността.
                  
               
                     (214)
                  
                  
                     След налагането на мерките способността за привличане на капитал се е подобрила.
                  
               4.5.2.5.   Работни заплати
         
            Таблица 14
         
         
                      
                  
                  
                     2014 г.
                  
                  
                     2015 г.
                  
                  
                     2016 г.
                  
                  
                     РПП
                  
               
                     Разходи за труд за наето лице (EUR)
                  
                  
                     63 000  — 72 000 
                  
                  
                     63 000  — 72 000 
                  
                  
                     64 000  — 73 000 
                  
                  
                     64 000  — 73 000 
                  
               
                     
                        Индекс (2014 г. = 100)
                     
                  
                  
                     
                        100
                     
                  
                  
                     
                        101
                     
                  
                  
                     
                        102
                     
                  
                  
                     
                        102
                     
                  
               
                     
                        Източник: проверени отговори на въпросника на включените в извадката производители от Съюза.
                  
               
                     (215)
                  
                  
                     През разглеждания период средното равнище на работните заплати е отбелязало лек ръст, но в по-малка степен от производствените разходи за единица продукция.
                  
               4.6.   Заключение
         
         
                     (216)
                  
                  
                     Анализът на вредата показва, че състоянието на промишлеността на Съюза се е подобрило през разглеждания период. Налагането на окончателните антидъмпингови мерки през март 2013 г. е позволило на промишлеността на Съюза бавно, но стабилно да се възстанови от негативните последици от дъмпинга. Фактът, че промишлеността на Съюза е извлякла значителни ползи от мерките, се илюстрира, наред с друго, от увеличаването на производството и обема на продажбите в Съюза, положителния паричен поток и възвръщаемостта на инвестициите, продажните цени, които като цяло са по-високи от производствените разходи за единица продукция, минималното увеличение на разходите за труд и значително повишената рентабилност.
                  
               
                     (217)
                  
                  
                     Въпреки че промишлеността на Съюза до голяма степен се е възстановила от предишната вреда и изглежда, че състоянието ѝ ще продължи да се подобрява в дългосрочен план, тя остава нестабилна поради ограничената си рентабилност, която все още е под целевата печалба.
                  
               5.   ВЕРОЯТНОСТ ОТ ПОВТОРНО ВЪЗНИКВАНЕ НА ВРЕДАТА
         
         
                     (218)
                  
                  
                     Както става ясно от раздел 4.6 по-горе, промишлеността на Съюза се е възстановила до голяма степен от предишната вреда, причинена от китайския дъмпингов внос. Въпреки това в този раздел ще бъде разгледано дали нестабилното състояние на промишлеността на Съюза би се влошило допълнително, което, от своя страна, би довело до повторно възникване на съществена вреда, ако се допусне да изтече срокът на действие на мерките.
                  
               5.1.   Въздействие на прогнозния обем на вноса и влияние върху цените, в случай че мерките бъдат отменени
         
         
                     (219)
                  
                  
                     Очаква се обемът на вноса от Китай да нарасне драстично, ако мерките бъдат отменени. Следва да се припомни, че вносът през периода на първоначалното разследване възлиза на повече от 702 000 тона, докато през разследвания период в рамките на прегледа той е бил в размер на 6 338 тона.
                  
               
                     (220)
                  
                  
                     Свръхкапацитетът на Китай в производството на стомана е добре установен (83). Заявителят предостави данни от Plantfacts, които показват, че капацитетът на Китай в отрасъла на СПОП възлиза на 7 милиона тона (т.е. повече от 4 пъти над предполагаемото потребление на СПОП в страната). Тази оценка изглежда консервативна. Заявителят предостави и подробна информация, датираща от 2013 г., от която става ясно, че според публикация на Сдружението на производителите и търговците на желязо и стомана в Китай производственият капацитет на страната за стомана с цветно покритие е бил почти 40 милиона тона през тази година.
                  
               
                     (221)
                  
                  
                     Въпреки че обемът на износа от Китай към Съюза се е свил след налагането на първоначалните мерки, китайските производители произвеждат значителни обеми от продукта, предмет на прегледа, като изнасят повече от 80 % от него. Според данните, публикувани от Световната стоманодобивна асоциация, Китай е произвеждал повече от 8 милиона тона СПОП годишно през периода 2013—2014 г. Едно от дружествата, подкрепящи жалбата, предостави данни от China Metallurgical Newsletter of the China Metallurgical Information and Standardization Research Institute & the Metallurgical Council of the China Council for the Promotion of International Trade [Китайски металургичен бюлетин на Китайския изследователски институт за металургична информация и стандартизация и Металургичния съвет на Китайския съвет за насърчаване на международната търговия], според които Китай е произвеждал около 8 милиона тона СПОП годишно през периода 2015—2017 г. Пак там е изчислено, че през периода 2015—2017 г. предполагаемото потребление на СПОП в Китай е варирало между 1 и 1,8 млн. тона годишно.
                  
               
                     (222)
                  
                  
                     Въпреки това колкото и важни да са експортните пазари за китайската промишленост, Китай е изправен пред все по-големи трудности при достъпа до тях. Между 2016 г. и 2018 г. държави, като Индия, Малайзия, Виетнам, Пакистан или Турция, са наложили мерки за търговска защита, които засягат СПОП с произход от Китай. Що се отнася до САЩ, от януари 2018 г. е въведено мито от 25 % върху вноса на стомана (в това число СПОП) от много държави, включително Китай (84).
                  
               
                     (223)
                  
                  
                     Съюзът е най-големият пазар на СПОП след Азия и Северна/Централна Америка.
                  
               
                     (224)
                  
                  
                     Китайската база данни показва, че в близкото минало Китай е изнасял значителни обеми към държави извън Съюза на ниски цени. През 2017 г. китайските цени FOB за Съюза са били с 10,5 % по-високи, отколкото например тези за Корея, основният експортен пазар на Китай за този продукт. През разследвания период в рамките на прегледа обемът на износа за държави извън Съюза е бил по-голям от общото производство на промишлеността на Съюза и предполагаемото потребление в него. Поради привлекателността на пазара на Съюза по отношение на ценообразуването, откритостта (няма мита за този продукт) и видимо увеличеното потребление се счита, че ако мерките бъдат прекратени, китайските износители вероятно ще пренасочат значителни обеми СПОП към по-изгодния пазар на Съюза. Фактът, че Съюзът наскоро прие гаранции по отношение на някои стоманени продукти, в това число СПОП, не променя това заключение. Обемът на вноса по тарифните квоти е определен на равнище, което може да позволи на Китай да изнася значителни количества СПОП.
                  
               
                     (225)
                  
                  
                     Освен това, както е описано в раздел 4.3.2, китайският внос към пазара на Съюза е подбил значително цените на производителите от Съюза през РПП, по-специално ако се отчете ефектът от антидъмпинговите мита.
                  
               
                     (226)
                  
                  
                     Ценовата конкуренция на пазара на СПОП е висока, тъй като производителите се конкурират главно въз основа на цените. Потенциалният натиск върху цените на промишлеността на Съюза допълнително се засилва от факта, че според искането продажбите от Китай обикновено се извършват за относително големи количества. Ако евтиният и дъмпингов внос се реализира в значителни количества на пазара на Съюза, производителите от Съюза ще загубят голям обем на продажбите. Способността за привличане на капитал и на инвестиции може да бъде ограничена, ако рентабилността на производителите от Съюза се понижи още повече или стане отрицателна.
                  
               5.2.   Заключение
         
         
                     (227)
                  
                  
                     Въз основа на гореизложеното Комисията заключи, че отмяната на мерките срещу вноса от Китай вероятно ще доведе до повторно възникване на вреда за промишлеността на Съюза.
                  
               6.   ИНТЕРЕС НА СЪЮЗА
         
         6.1.   Въведение
         
         
                     (228)
                  
                  
                     В съответствие с член 21 от основния регламент бе проучен въпросът дали запазването на съществуващите антидъмпингови мерки биха били в противоречие с интереса на Съюза като цяло. Интересът на Съюза беше определен въз основа на оценка на различните засегнати интереси, а именно, от една страна, тези на промишлеността от Съюза и от друга страна, тези на вносителите и ползвателите.
                  
               
                     (229)
                  
                  
                     Следва да се припомни, че при първоначалното разследване бе преценено, че приемането на мерки не противоречи на интереса на Съюза. Освен това фактът, че настоящото разследване представлява преглед, т.е. анализ на ситуация, при която вече са били въведени антидъмпингови мерки, позволява да се оцени всяко неоправдано негативно въздействие на настоящите антидъмпингови мерки върху засегнатите страни.
                  
               
                     (230)
                  
                  
                     Въз основа на гореизложеното бе проучено дали въпреки заключенията относно вероятността от продължаване на дъмпинга и повторно възникване на вредата, може да се заключи, че в този конкретен случай запазването на мерките не би било в интерес на Съюза.
                  
               6.2.   Интерес на промишлеността на Съюза
         
         
                     (231)
                  
                  
                     Разследването показа, че евентуалното изтичане на срока на действие на мерките вероятно ще има значително неблагоприятно въздействие върху промишлеността на Съюза. Състоянието на промишлеността на Съюза бързо ще се влоши в резултат на по-малък обем на продажбите и по-ниски продажни цени, което ще доведе до силно намаляване на рентабилността. Продължаването на мерките би позволило на промишлеността на Съюза да продължи да реализира потенциала си на пазара на Съюза, който се характеризира с равнопоставеност.
                  
               
                     (232)
                  
                  
                     Това означава, че запазването на действащите антидъмпингови мерки е в интерес на промишлеността на Съюза.
                  
               6.3.   Интерес на вносителите
         
         
                     (233)
                  
                  
                     Както е посочено в съображение 12 по-горе, в рамките на това разследване Комисията се свърза с девет известни вносители, които бяха поканени да съдействат. Нито един от тях не откликна и не съдейства по никакъв начин в разследването.
                  
               
                     (234)
                  
                  
                     Следва да се припомни, че при първоначалното разследване беше установено, че предвид печалбата и източниците на доставки на вносителите, всяко отрицателно въздействие от налагането на мерки върху вноса, ако такова има, не би било непропорционално.
                  
               
                     (235)
                  
                  
                     При настоящото разследване няма доказателства, които да сочат обратното, и съответно може да се потвърди, че действащите понастоящем мерки не са оказали съществено отрицателно въздействие върху финансовото състояние на вносителите и продължаването им не би ги засегнало неоснователно.
                  
               6.4.   Интерес на ползвателите
         
         
                     (236)
                  
                  
                     При настоящото разследване Комисията се свърза с около 60 известни ползватели, които бяха поканени да съдействат. Нито един от тях не откликна и не съдейства по никакъв начин в разследването.
                  
               
                     (237)
                  
                  
                     Следва да се припомни, че в първоначалното разследване 10 ползватели дадоха отговори на въпросника. Тогава беше установено, че предвид печалбата и източниците на доставки на ползвателите евентуалното въздействие върху ползвателите в резултат на налагането на мерките, не би било непропорционално.
                  
               
                     (238)
                  
                  
                     При настоящото разследване няма доказателства, които да сочат, че действащите мерки са имали каквото и да било отрицателно въздействие върху тях. Всъщност заявителят представи доказателства, че през периода, предмет на прегледа, ключовите ползватели са регистрирали по-голяма печалба. Според искането действащите мерки не оказват значително въздействие върху ползвателите, тъй като СПОП представляват незначителна част от разходите за продуктите надолу по веригата (например 0,42 EUR от разходите за производство на една перална машина или 0,4 % от инвестицията в един празен завод).
                  
               
                     (239)
                  
                  
                     Въз основа на гореизложеното се потвърждава, че действащите понастоящем мерки не са оказали значително негативно въздействие върху финансовото състояние на ползвателите и продължаването на срока на действие на мерките не би ги засегнало неоснователно.
                  
               6.5.   Заключение
         
         
                     (240)
                  
                  
                     Поради това Комисията заключи, че няма наложителни причини, свързани с интереса на Съюза, да не бъде продължено действието на окончателните антидъмпингови мерки срещу вноса на СПОП с произход от КНР.
                  
               7.   АНТИДЪМПИНГОВИ МЕРКИ
         
         
                     (241)
                  
                  
                     Поради това съгласно предвиденото в член 11, параграф 2 от основния регламент антидъмпинговите мерки, приложими към вноса на някои стоманени продукти с органично покрити с произход от Китай, следва да бъдат запазени.
                  
               
                     (242)
                  
                  
                     В случай на последваща промяна на наименованието си съответното дружество може да отправи искане за прилагане на индивидуални ставки на антидъмпинговото мито. Искането трябва да бъде адресирано до Комисията (85). То трябва да съдържа цялата съответна информация, която позволява да се докаже, че промяната не засяга правото на дружеството да се ползва от приложимата за него ставка на митото. Ако промяната на наименованието на дружеството не засяга правото му да се ползва от приложимата за него ставка на митото, в Официален вестник на Европейския съюз трябва да се публикува известие, с което се съобщава за промяната на наименованието.
                  
               
                     (243)
                  
                  
                     С оглед на член 109 от Регламент (ЕС, Евратом) 2018/1046 на Европейския парламент и на Съвета (86), когато дадена сума трябва да бъде възстановена в резултат на решение на Съда на Европейския съюз, лихвата, която следва да бъде платена, трябва да съответства на лихвения процент, прилаган от Европейската централна банка за нейните основни операции по рефинансиране и публикуван в серия С на Официален вестник на Европейския съюз на първия календарен ден от всеки месец.
                  
               
                     (244)
                  
                  
                     Мерките, предвидени в настоящия регламент, са в съответствие със становището на комитета, създаден по силата на член 15, параграф 1 от Регламент (EС) 2016/1036,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Налага се окончателно антидъмпингово мито върху вноса на някои стоманени продукти с органично покритие, а именно плосковалцувани продукти от нелегирана или легирана стомана (с изключение на неръждаема стомана), които са боядисани, лакирани или покрити с пластмаса поне от едната страна, с изключение на т.нар. плоскости тип „сандвич“ от вида, който се използва в строителството и се състои от два външни метални листа с притисната между тях стабилизираща сърцевина от изолиращ материал, с изключение на продуктите със завършващо покритие от цинков прах (богата на цинк боя с тегловно съдържание на цинк 70 % или повече) и с изключение на продуктите със стоманен лист с метално покритие от хром и калай, класирани понастоящем в кодове по КН ex 7210 70 80, ex 7212 40 80, ex 7225 99 00, ex 7226 99 70 (кодове по ТАРИК 7210708011, 7210708091, 7212408001, 7212408021, 7212408091, 7225990011, 7225990091, 7226997011 и 7226997091) и с произход от Китайската народна република.
            
            
               2.   Ставката на окончателното антидъмпингово мито, приложима към нетната цена франко границата на Съюза преди обмитяване на продукта, описан в параграф 1 и произвеждан от посочените по-долу дружества, е, както следва:
               
                           Дружество
                        
                        
                           Мито (%)
                        
                        
                           Допълнителен код по ТАРИК
                        
                     
                           Union Steel China
                        
                        
                           0
                        
                        
                           B311 
                        
                     
                           Zhangjiagang Panhua Steel Strip Co., Ltd, Chongqing Wanda Steel Strip Co., Ltd, и Zhangjiagang Free Trade Zone Jiaxinda International Trade Co., Ltd.
                        
                        
                           26,1
                        
                        
                           B312 
                        
                     
                           Zhejiang Huadong Light Steel Building Material Co. Ltd и Hangzhou P.R.P.T. Metal Material Company Ltd.
                        
                        
                           5,9
                        
                        
                           B313 
                        
                     
                           Angang Steel Company Limited
                        
                        
                           16,2
                        
                        
                           B314 
                        
                     
                           Anyang Iron Steel Co. Ltd.
                        
                        
                           0
                        
                        
                           B315 
                        
                     
                           Baoshan Iron & Steel Co. Ltd.
                        
                        
                           0
                        
                        
                           B316 
                        
                     
                           Baoutou City Jialong Metal Works Co. Ltd.
                        
                        
                           16,2
                        
                        
                           B317 
                        
                     
                           Changshu Everbright Material Technology Co.Ltd.
                        
                        
                           16,2
                        
                        
                           B318 
                        
                     
                           Changzhou Changsong Metal Composite Material Co.Ltd.
                        
                        
                           16,2
                        
                        
                           B319 
                        
                     
                           Cibao Modern Steel Sheet Jiangsu Co Ltd.
                        
                        
                           0
                        
                        
                           B320 
                        
                     
                           Inner Mongolia Baotou Steel Union Co.Ltd.
                        
                        
                           16,2
                        
                        
                           B321 
                        
                     
                           Jiangyin Ninesky Technology Co.Ltd.
                        
                        
                           0
                        
                        
                           B322 
                        
                     
                           Jiangyin Zhongjiang Prepainted Steel Mfg Co.Ltd.
                        
                        
                           0
                        
                        
                           B323 
                        
                     
                           Jigang Group Co., Ltd.
                        
                        
                           16,2
                        
                        
                           B324 
                        
                     
                           Maanshan Iron & Steel Company Limited
                        
                        
                           16,2
                        
                        
                           B325 
                        
                     
                           Qingdao Hangang Color Coated Sheet Co. Ltd.
                        
                        
                           16,2
                        
                        
                           B326 
                        
                     
                           Shandong Guanzhou Co. Ltd.
                        
                        
                           16,2
                        
                        
                           B327 
                        
                     
                           Shenzen Sino Master Steel Sheet Co,.Ltd.
                        
                        
                           16,2
                        
                        
                           B328 
                        
                     
                           Tangshan Iron And Steel Group Co.Ltd.
                        
                        
                           16,2
                        
                        
                           B329 
                        
                     
                           Tianjin Xinyu Color Plate Co.Ltd.
                        
                        
                           16,2
                        
                        
                           B330 
                        
                     
                           Wuhan Iron And Steel Company Limited
                        
                        
                           16,2
                        
                        
                           B331 
                        
                     
                           Wuxi Zhongcai New Materials Co.Ltd.
                        
                        
                           0
                        
                        
                           B332 
                        
                     
                           Xinyu Iron And Steel Co.Ltd.
                        
                        
                           0
                        
                        
                           B333 
                        
                     
                           Zhejiang Tiannu Color Steel Co. Ltd.
                        
                        
                           16,2
                        
                        
                           B334 
                        
                     
                           Всички останали дружества
                        
                        
                           13,6
                        
                        
                           B999 
                        
                     
            
               3.   Освен ако е предвидено друго, се прилагат действащите разпоредби в областта на митническото облагане.
            
            
               4.   Комисията може да измени параграф 2, за да включи нов производител износител и да определи подходящата за него среднопретеглена ставка на антидъмпинговото мито, приложима за оказалите съдействие дружества, които не са включени в извадката на първоначалното разследване, когато нов производител износител от Китайската народна република ѝ предостави достатъчно доказателства, че:
               
                           а)
                        
                        
                           не е изнасял за Съюза описания в параграф 1 продукт в периода от 1 октомври 2010 г. до 30 септември 2011 г. (първоначалния разследван период);
                        
                     
                           б)
                        
                        
                           не е свързан с никой износител или производител от Китайската народна република, който подлежи на наложените с настоящия регламент антидъмпингови мерки; и
                        
                     
                           в)
                        
                        
                           действително е изнасял продукта, предмет на прегледа, за Съюза или е поел неотменимо договорно задължение да изнесе значително количество за Съюза след края на първоначално разследвания период.
                        
                     
            
               5.   Прилагането на индивидуалните ставки на антидъмпинговото мито, определени за дружествата, изброени в параграф 2, зависи от представянето на валидна търговска фактура на митническите органи на държавите членки. В тази фактура фигурира декларация с дата и подпис на служител на издалия фактурата субект, който посочва името и длъжността си, като текстът на декларацията се съставя по следния образец: „Аз, долуподписаният(ата), удостоверявам, че (количество) от някои стомани с органично покритие, продадени за износ към Европейския съюз и обхванати от настоящата фактура, са произведени от (наименование и адрес на дружеството) (допълнителен код по ТАРИК) в (разглежданата държава). Декларирам, че информацията, предоставена в настоящата фактура, е пълна и вярна.“ Ако такава фактура не бъде представена, се прилага митническата ставка, приложима за „всички останали дружества“.
            
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 2 май 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 176, 30.6.2016 г., стр. 21.
         
            (2)  Регламент за изпълнение (ЕС) № 214/2013 на Съвета от 11 март 2013 г. за налагане на окончателно антидъмпингово мито и за окончателно събиране на временното мито, наложено върху вноса на някои стоманени продукти с органично покритие с произход от Китайската народна република (ОВ L 73, 15.3.2013 г., стр. 1).
         
            (3)  Регламент за изпълнение (ЕС) № 215/2013 на Съвета от 11 март 2013 г. за налагане на изравнително мито върху вноса на някои стоманени продукти с органично покритие с произход от Китайската народна република (ОВ L 73, 15.3.2013 г., стр. 16).
         
            (4)  Известие за предстоящото изтичане на срока на действие на някои антидъмпингови мерки (ОВ C 187, 13.6.2017 г., стр. 60).
         
            (5)  Известие за започване на преглед с оглед изтичане на срока на действие на антидъмпинговите мерки, приложими към вноса на някои стоманени продукти с органично покритие с произход от Китайската народна република (ОВ C 96, 14.3.2018 г., стр. 8).
         
            (6)  Известие за започване на преглед с оглед изтичане на срока на действие на изравнителните мерки, приложими към вноса на някои стоманени продукти с органично покритие с произход от Китайската народна република (ОВ C 96, 14.3.2018 г., стр. 21).
         
            (7)  Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (ОВ L 176, 30.6.2016 г., стр. 55).
         
            (8)  № t18.003071.
         
            (9)  № t18.007614.
         
            (10)  SWD(2017) 483 final/2.
         
            (11)  Министерство на търговията на САЩ, China's status as a non-market economy [Статутът на Китай като непазарна икономика], A-570053, 26 октомври 2017 г., стр. 57.
         
            (12)  Xinhua News Agency, SASAC: State-owned Economy Should Maintain Absolute Controlling Power over Seven, Industries [Държавната икономика следва да поддържа абсолютен контрол върху седемте промишлени отрасъла], 18 декември 2006 г.
         
            (13)  Вж. Регламент за изпълнение (ЕС) № 215/2013 и Регламент за изпълнение (ЕС) 2017/969 на Комисията от 8 юни 2017 г. за налагане на окончателно изравнително мито върху вноса на някои горещовалцовани плоски продукти от желязо, от нелегирани стомани или от други легирани стомани с произход от Китайската народна република и за изменение на Регламент за изпълнение (ЕС) 2017/649 на Комисията за налагане на окончателно антидъмпингово мито върху вноса на някои горещовалцувани плоски продукти от желязо, от нелегирани стомани или от други легирани стомани с произход от Китайската народна република (ОВ L 146, 9.6.2017 г., стр. 17).
         
            (14)  Доклад на ThinkDesk, Analysis of state-business interaction and subsidization in the hot-rolled flat (HRF) segment of the Chinese steel industry [Анализ на взаимодействието между държавата и бизнеса и субсидирането в сегмента за горещовалцовани плоски продукти на китайската стоманодобивна промишленост], 28 февруари 2016 г., представен в приложение 18 към искането.
         
            (15)  Информация, предоставена в приложение 20 към искането.
         
            (16)  China Chemical Enterprise Management Association (CCEMA) [Китайска асоциация за управление на химически предприятия]. (2016). Списък на топ 500-те китайски химически предприятия през 2016 г. China Petroleum & Chemical Industry Federation (CPCIF) [Федерация на китайската петролна и химическа промишленост] (2016). 29 юни 2016 г.
         http://www.cpcia.org.cn/html/13/20166/155709.html; посочен в доклада, стр. 403.
         
            (17)  Регламент за изпълнение (ЕС) № 215/2013 и Регламент за изпълнение (ЕС) 2017/969, посочени по-горе.
         
            (18)  Регламент за изпълнение (ЕС) № 215/2013, съображения 140—145.
         
            (19)  Overview of the subsidies enjoyed by Chinese steel producers [Преглед на субсидиите, ползвани от китайските производители на стомана], стр. 6, представен в приложение 18 към искането.
         
            (20)  CHEN Y., CBRC's New Supervisory Storm is here-implications for foreign banks in China [Новата надзорна буря на Китайска комисия за регулиране на банковия сектор — последици за чуждестранните банки в Китай], China Law Insight, 13 април 2017 г., представена в приложение 18 към искането.
         
            (21)  Министерство на търговията на САЩ, China's status as a non-market economy [Статутът на Китай като непазарна икономика], 26 октомври 2017 г., представен в приложение 18 към искането.
         
            (22)  За по-подробна информация вж. параграфи 106—107 от искането.
         
            (23)  Вж. Overview of the subsidies enjoyed by Chinese steel producers [Преглед на субсидиите, ползвани от китайските производители на стомана], стр. 6—7, представен в приложение 18 към искането.
         
            (24)  Доклад на ThinkDesk, Deleveraging and Debt Equity Swaps in the Chinese Steel Industry [Намаляване на задлъжнялостта и замяна на дълг срещу капитал в китайската стоманодобивна промишленост], 31 октомври 2017 г., представен в приложение 18 към искането.
         
            (25)  Регламент за изпълнение (ЕС) № 215/2013, съображения 314—396 и Регламент за изпълнение (ЕС) 2017/969, съображения 312—394.
         
            (26)  Environmental Enforcement and Compliance in China, an Assessment of Current Practices and Ways Forward [Прилагане и спазване на изискванията за опазване на околната среда в Китай, оценка на настоящите практики и възможности за постигане на напредък] (OECD) 2006 г.
         
            (27)  Доклад — глава 2, стр. 6—7.
         
            (28)  Доклад — глава 2, стр. 10.
         
            (29)  http://en.pkulaw.cn/display.aspx?cgid=311950&lib=law.
         
            (30)  Доклад — глава 2, стр. 20—21.
         
            (31)  Доклад — глава 3, стр. 41, стр. 73—74.
         
            (32)  Доклад — глава 6, стр. 120—121.
         
            (33)  Доклад — глава 6, стр. 122—135.
         
            (34)  Доклад — глава 7, стр. 167—168.
         
            (35)  Доклад — глава 8, стр. 169—170, стр. 200—201.
         
            (36)  Доклад — глава 2, стр. 15—16, доклад — глава 4, стр. 50, стр. 84, доклад — глава 5, стр. 108—109.
         
            (37)  Доклад — глава 3, стр. 22—24 и глава 5, стр. 97—108.
         
            (38)  Доклад — глава 5, стр. 104—109.
         
            (39)  Доклад — глава 14, стр. 358: 51 % частни и 49 % държавни предприятия по обем на производството и 44 % държавни и 56 % частни предприятия по капацитет.
         
            (40)  https://policycn.com/policy_ticker/higher-expectations-for-large-scale-steel-enterprise/?iframe=1&secret=c8uthafuthefra4e.
         
            (41)  Какъвто беше случаят на сливането между частното Rizhao и държавното Shandong Iron and Steel през 2009 г. Вж. доклада за стоманодобивната промишленост в Пекин, стр. 58.
         
            (42)  Доклад — глава 14, стр. 359—360.
         
            (43)  Доклад — глава 5, стр. 100—101.
         
            (44)  Доклад — глава 2, стр. 31—32.
         
            (45)  Вж. https://www.reuters.com/article/us-china-congress-companies-idUSKCN1B40JU.
         
            (46)  Пълният текст на плана е достъпен на уебсайта на Министерството на промишлеността и информационните технологии:
         http://www.miit.gov.cn/n1146295/n1652858/n1652930/n3757016/c5353943/content.html.
         
            (47)  Шестмесечен отчет за 2016 г. на Baoshan Iron & Steel Co. Ltd., http://tv.baosteel.com/ir/pdf/report/600019_2016_2e.pdf.
         
            (48)  Вж. съображение 64 от Регламент за изпълнение (ЕС) 2017/969.
         
            (49)  Доклад — глави 14.1—14.3.
         
            (50)  Доклад — глава 4, стр. 41—42, стр. 83.
         
            (51)  Доклад, част III, глава 14, стр. 346 и сл.
         
            (52)  Въведение в плана за преструктуриране и модернизиране на стоманодобивната промишленост
         
            (53)  Доклад, глава 14, стр. 347.
         
            (54)  The 13th Five-Year Plan for Economic and Social Development of the People's Republic of China (2016-2020) [13-ият петгодишен план за икономическо и социално развитие на Китайската народна република (2016—2020 г.)], http://en.ndrc.gov.cn/newsrelease/201612/P020161207645765233498.pdf.
         
            (55)  Доклад — глава 14, стр. 349.
         
            (56)  Доклад — глава 14, стр. 352.
         
            (57)  Catalogue for Guiding Industry Restructuring (2011 Version) (2013 Amendment) [Списък с насоки за преструктурирането на отрасъла (версия от 2011 г., изменена през 2013 г.)], издаден със Заповед № 9 на Комитета за национално развитие и реформи (КНРР) на 27 март 2011 г. и изменен в съответствие с Решение на Комитета за национално развитие и реформи относно изменението на съответните клаузи на списъка с насоки за преструктурирането на отрасъла (версия от 2011 г.), издадено със Заповед № 21 на КНРР на 16 февруари 2013 г.
         
            (58)  Вж. съображение 56 от Регламент за изпълнение (ЕС) 2017/969.
         
            (59)  Искането съдържа достатъчно допълнителни доказателства (приложение 18 към него) за нарушения на пазарите на редица суровини, използвани за производството на СПОП, като например: господство на ДП в добивната промишленост на цинк, въглища и желязна руда и данък от 30 % върху износа на цинк; господство на ДП в химическата промишленост за производство на бои и на други химически продукти; преференциални цени за ползване на електроенергия от редица производители на СПОП. Вж. също доклад — глава 16.
         
            (60)  Доклад — глава 14, стр. 375—376.
         
            (61)  Доклад — глава 6, стр. 138—149.
         
            (62)  Доклад — глава 9, стр. 216.
         
            (63)  Доклад — глава 9, стр. 213—215.
         
            (64)  Доклад — глава 9, стр. 209—211.
         
            (65)  Вж. съображения 107—126 от Регламент за изпълнение (ЕС) № 215/2013.
         
            (66)  Вж. съображения 281—311 от Регламент за изпълнение (ЕС) 2017/969.
         
            (67)  Доклад — глава 13, стр. 332—337.
         
            (68)  Доклад — глава 13, стр. 336.
         
            (69)  Доклад — глава 13, стр. 337—341.
         
            (70)  Доклад — глава 6, стр. 114—117.
         
            (71)  Доклад — глава 6, стр. 119.
         
            (72)  Доклад — глава 6, стр. 120.
         
            (73)  Доклад — глава 6, стр. 121—122, 126—128, 133—135.
         
            (74)  Доклад — глава 6, стр. 121—122, 126—128, 133—135.
         
            (75)  Вж. съображения 157—215 от Регламент за изпълнение (ЕС) № 215/2013.
         
            (76)  Вж. съображения 83—244 от Регламент за изпълнение (ЕС) 2017/969.
         
            (77)  World Bank Open Data – Upper Middle Income [База данни на Световната банка — държави с по-висок среден доход], https://data.worldbank.org/income-level/upper-middle-income.
         
            (78)  Ако продуктът, предмет на прегледа, не се произвежда в никоя от държавите със сходно равнище на развитие, може да се вземе под внимание производството на продукт в същата обща категория и/или отрасъл.
         
            (79)  Тя е подписала, но не е ратифицирала Стокхолмската конвенция за устойчивите органични замърсители, подписана на 22 май 2001 г.
         
            (80)  В това число разходи за ремонт и поддръжка, услуги по сигурността, застраховки и за офиси, както е посочено в бележка 6 — Разходи за продажби, стр. 79 от годишния отчет за 2017 г.
         
            (81)  Посочени в бележка 7 — Продажни, общи и административни разходи, стр. 80, и включващи Други приходи (разходи) от дейността, посочени в бележка 9, стр. 81, както и Други финансови приходи (разходи), посочени в бележка 10, стр. 81 от годишния отчет за 2017 г.
         
            (82)  Посочена в консолидираните отчети за приходите, стр. 45 от годишния отчет за 2017 г.
         
            (83)  Вж. напр. Global forum on steel excess capacity [Глобален форум по проблемите на свръхкапацитета в стоманодобива], Доклад на министрите от 20 септември 2018 г., https://www.g20.org/sites/default/files/gfsec_ministerial_report_2018.pdf, в който всички страни, в това число Китай, потвърждават свръхкапацитета на Китай в отрасъла като цяло. С капацитет за стоманодобив от 1 018,3 милиона метрични тона през 2017 г. Китай държи най-големия дял от световния капацитет (45 % според информацията на страница 42). Таблица 1 от доклада показва, че Китай е намалил капацитета си с 10 % през периода 2014—2017 г. На страница 51 от него пише, че Китай „е поставил ясни цели за намаляване на излишния капацитет, а именно намаляване на капацитета за производство на необработена стомана с 100—150 милиона метрични тона в периода от 2016 г. до 2020 г.“
         
            (84)  Раздел 232 Tariffs on Aluminum and Steel [Мита за алуминий и стомана], https://www.cbp.gov/trade/programs-administration/entry-summary/232-tariffs-aluminum-and-steel.
         
            (85)  European Commission, Directorate-General for Trade, Directorate H, Rue de la Loi 170, 1040 Brussels, Belgium (Белгия).
         
            (86)  Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 30.7.2018 г., стр. 1).